
॥ नमो तस्स भगवतो अरहतो सम्मासम्बुद्धस्स ॥ 


खुद्दकनिकाये 


बुद्धवंसपाढि 


१. रतनचङ्मनकण्डं 


१. ब्रह्मा च लोकाधिपती सहम्पती [सहम्पति (स्या० कं०)], कतञ्जली अनधिवरं अयाचथ। 
““सन्तीध सत्ताप्परजक्खजातिका, देसेहि धम्मं अनुकम्पिमं पं ॥ 


२. सम्पन्नविज्जाचरणस्स तादिनो, जुतिन्धरस्सन्तिमदेहधारिनो । 
तथागतस्सप्पटिपुग्गलस्स, उप्पज्जि कारुञ्ञता सब्बसत्ते॥ 


३. “नहेते जानन्ति सदेवमानुसा, बुद्धो अयं कोदिसको नरुत्तमो। 
इद्धिबलं पञ्जाबलञ्च कोदिसं, बुद्धबलं लोकहितस्स कोदिसं॥ 


४. “नहेते जानन्ति सदेवमानुसा, बुद्धो अयं एदिसको नरुत्तमो। 
इद्भिबलं पञ्जाबलञ्च एदिसं, बुद्धबलं लोकहितस्स एदिसं॥ 


५. “हन्दाहं दस्सयिस्सामि, बुद्भबलमनुत्तरं । 
चङ्कमं मापयिस्सामि, नभे रतनमण्डितं ˆ ॥ 


६. भुम्मा महाराजिका तावतिंसा, यामा च देवा तुसिता च निम्मिता। 
परनिम्मिता येपि च ब्रह्मकायिका, आनन्दिता विपुलमकंसु घोसं ॥ 


७. ओभासिता च पथवी सदेवका, पृथू च लोकन्तरिका असंवुता। 
तमो च तिब्बो विहतो तदा अहु, दिस्वान अच्छेरकं पाटिहीरं॥ 


८. सदेवगन्धब्बमनुस्सरक्खसे, आभा उळारा विपुला अजायथ। 
इमस्मिं लोके परस्मिञ्चोभयस्मिं [परस्मिं चूभये (स्या० कं०)], अधो च उद्धं तिरियञ्च वित्थतं॥ 


९. सत्तुत्तमो अनधिवरो विनायको, सत्था अहू देवमनुस्सपूजितो। 
महानुभावो सतपुञ्जलक्खणो, दस्सेसि अच्छेरकं पाटिहीरं॥ 


१०. सो याचितो देववरेन चक्खुमा, अत्थं समेक्खित्वा तदा नरुत्तमो। 

चङ्कमं [चङ्कमं तत्थ (सी०)] मापयि लोकनायको, सुनिड्टितं सब्बरतननिम्मितं॥ 


इद्धी च आदेसनानुसासनी, तिपाटिहीरे भगवा वसी अहु। 
चङ्कमं मापयि लोकनायको, सुनिट्टितं सब्बरतननिम्मितं॥ 


दससहस्सीलोकधातुया, सिनेरुपब्बतुत्तमे । 
थम्भेव दस्सेसि पटिपाटिया, चङ्कमे रतनामये॥ 


दससहस्सी अतिक्कम्म, चङ्कमं मापयी जिनो। 
सब्बसोण्णमया पस्से, चङ्कमे रतनामये॥ 


तुलासङ्घाटानुवग्गा, सोवण्णफलकत्थता। 
वेदिका सब्बसोवण्णा, दुभतो पस्सेसु निम्मिता॥ 


मणिमृत्तावालुकाकिण्णा, निम्मितो रतनामयो । 
ओभासेति दिसा सब्बा, सतरंसीव उग्गतो॥ 


तस्मिं चङ्कमने धीरो, दरत्तिसबरलक्खणो । 
विरोचमानो सम्बुद्धो, चङ्कमे चङ्कमी जिनो॥ 


दिब्बं मन्दारवं पुप्फं, पदुमं पारिछत्तकं | 
चङ्कमने ओकिरन्ति, सब्बे देवा समागता ॥ 


पस्सन्ति तं देवसङ्गा, दससहस्सी पमोदिता । 
नमस्समाना निपतन्ति, तुडुहट्ठा पमोदिता॥ 


तावतिंसा च यामा च, तुसिता चापि देवता। 
निम्मानरतिनो देवा, ये देवा बसवत्तिनो। 


उदग्गचित्ता सुमना, पस्सन्ति लोकनायकं॥ 


. सदेवगन्धब्बमनुस्सरक्खसा, नागा सुपण्णा अथ वापि किन्नरा। 


पस्सन्ति तं लोकहितानुकम्पकं, नभेव अच्चुग्गतचन्दमण्डलं॥ 


आभस्सरा सुभकिण्हा, वेहप्फला अकनिड्डा च देवता। 
सुसुद्धसुक्कवत्थवसना, तिटुन्ति पञ्जलीकता॥ 


मुञ्चन्ति पुप्फं पन पञ्चवण्णिकं, मन्दारवं चन्दनचुण्णमिस्सितं । 

भमेन्ति चेलानि च अम्बरे तदा, “अहो जिनो लोकहितानुकम्पको॥ 


““तुबं सत्था च केतू च, धजो यूपो च पाणिनं। 
परायनो पतिट्ठा च, दीपो च द्विपदुत्तमो [दिपदुत्तमो (सी० स्या०)]॥ 


““दससहस्सीलोकधातुया, देवतायो महिद्भिका । 
परिवारेत्वा नमस्सन्ति, तुडुहड्ठा पमोदिता॥ 


“देवता देवकञ्ञा च, पसन्ना तुडुमानसा । 
पञ्चबण्णिकपुप्फेहि, पूजयन्ति नरासभं॥ 


“पस्सन्ति तं देवसङ्घा, पसन्ना तुडुमानसा। 
पञ्चवण्णिकपुप्फेहि, पूजयन्ति नरासभं॥ 


“अहो अच्छरियं लोके, अब्भुतं लोमहंसनं । 
न मेदिसं भूतपुब्बं, अच्छेरं लोमहंसनं॥ 


सकसकम्हि भवने, निसीदित्वान देवता। 
हसन्ति ता महाहसितं, दिस्वानच्छेरकं नभे॥ 


आकासड्ठा च भूमट्ठा, तिणपन्थनिवासिनो । 
कतञ्जली नमस्सन्ति, तुटुहद्ठा पमोदिता॥ 


- येपि दीघायुका नागा, पुञ्ञवन्तो महिद्धिका । 


पमोदिता नमस्सन्ति, पूजयन्ति नरुत्तमं॥ 


सङ्गीतियो पवत्तेन्ति, अम्बरे अनिलञ्जसे । 
चम्मनद्भानि वादेन्ति, दिस्वानच्छेरकं नभे॥ 


सङ्घा च पणवा चेव, अथोपि डिण्डिमा [डेण्डिमा (सी०)] बहू । 
अन्तलिक्खस्मिं वज्जन्ति, दिस्वानच्छेरकं नभे॥ 


अब्भुतो वत नो अज्ज, उप्पज्जि लोमहंसनो। 
धुवमत्थसिद्धि लभाम, खणो नो पटिपादितो॥ 


: बुद्धोति तेसं सुत्वान, पीति उप्पज्जि तावदे । 
बुद्धो बुद्धोति कथयन्ता, तिइन्ति पञ्जलीकता॥ 

३५. हिङ्कारा साधुकारा च [हिङ्कारं साधुकारञ्च (सी० स्या०)], उक्कुद्टि सम्पहंसनं [सम्पसादनं (सी०), सम्पनादनं 
(स्या?)] | 
पजा च विविधा गगने, वत्तेन्ति पज्जलीकता॥ 


३६. गायन्ति सेळेन्ति च वादयन्ति च, भुजानि पोथेन्ति च नच्चयन्ति च। 
मुञ्चन्ति पुप्फं पन पञ्चवण्णिकं, मन्दारवं चन्दनचुण्णमिस्सितं॥ 


३७. “यथा तुय्हं महावीर, पादेसु चक्कलक्खणं । 
धजवजिरपटाका, वड्डमानङ्कसाचितं ॥ 


३८. “रूपे सीले समाधिम्हि, पज्ञाय च असादिसो। 
विमृत्तिया असमसमो, धम्मचक्कप्पवत्तने॥ 


३९. “दसनागबल काये, तुस्हं पाकतिकं बलं । 
इद्भिबलेन असमो, धम्मचक्कप्पवत्तने॥ 


४०. “एवं सब्बगुणूपेतं, सब्बङ्गसमुपागतं । 
महामुनि कारुणिकं, लोकनाथं नमस्सथ॥ 


४१. अभिवादनं थोमनञ्च, वन्दनञ्च पसंसनं । 
नमस्सनञ्च पूजञ्च, सब्बं अरहसी तुवं॥ 


४२. “ये केचि लोके वन्दनेय्या, वन्दनं अरहन्ति ये। 
सब्बसेट्टी महावीर, सदिसो ते न विज्जति॥ 


४३. “सारिपुत्तो महापञ्जो, समाधिज्झानकोविदो । 
गिज्झकूटे ठितोयेव, पस्सति लोकनायकं॥ 


४४. “सुफुल्लं सालराजंव, चन्द॑व गगने यथा। 
मज्झन्हिकेव [मज्झन्तिकेव (सब्बत्थ)] सूरियं, ओलोकेसि नरासभं॥ 


४५. ““जलन्तं दीपरुक्खंव, तरुणसूरियंव उग्गतं । 
ब्यामप्पभानुरञ्जितं, धीरं पस्सति लोकनायक ॥ 


४६. “पञ्चन्नं भिक्खुसतानं, कतकिच्चान तादिनं । 
खीणासवानं विमलानं, खणेन सन्निपातयि॥ 


४७. “लोकप्पसादन नाम, पाटिहीरं निदस्सयि। 

अम्हेपि तत्थ गन्त्वान, वन्दिस्साम मयं जिनं॥ 


४८. “एथ सब्बे गमिस्साम, पुच्छिस्साम मयं जिनं । 
कङ्कं विनोदयिस्साम, पस्सित्वा लोकनायर्के” ॥ 


४९. साधूति ते पटिस्सुत्वा, निपका संवुतिन्द्रिया । 
पत्तचीवरमादाय, तरमाना उपागमुं॥ 


५०. खीणासवेहि विमलेहि, दन्तेहि उत्तमे दमे। 
सारिपृत्तो महापञ्ञो, इद्भिया उपसङ्कमि॥ 


५९. तेहि भिक्खृहि परिवुतो, सारिपृत्तो महागणी। 
लळन्तो देवोब गगने, इद्भिया उपसङ्कमि॥ 


५२. उक्कासितञ्च खिपितं [उक्कासितञ्च खिपितञ्च (स्या अट्ठ०)], अज्झुपेक्खिय सुब्बता। 
सगारवा सप्पतिस्सा, सम्बुद्धं उपसङ्कमुं॥ 


५३. उपसङ्कमित्वा पस्सन्ति, सयम्भुं लोकनायक । 
नभे अच्चुग्गतं धीरं, चन्दंव गगने यथा॥ 


५४. जलन्तं दीपरुक्खंव, विज्जुंब गगने यथा। 
मज्झन्हिकेव सूरियं, पस्सन्ति लोकनायकं ॥ 


५५. पञ्चभिक्खुसता सब्बे, पस्सन्ति लोकनायकं । 
रहदमिव विप्पसन्नं, सुफुल्लं पदुमं यथा॥ 


५६. अञ्जलिं पग्गहेत्वान, तुट्ठहट्टा पमोदिता। 
नमस्समाना निपतन्ति, सत्थुनो चक्कलक्खणे॥ 


५७. सारिपुत्तो महापञ्ञो, कोरण्डसमसादिसो। 
समाधिज्झानकुसलो, वन्दते लोकनायकं॥ 


५८. गज्जिता कालमेघोव, नीलुप्पलसमसादिसो। 
इद्धिबलेन असमो, मोग्गल्लानो महिद्धिको॥ 


५९. महाकस्सपोपि च थेरो, उत्तत्तकनकसन्निभो। 
धुतगुणे अग्गनिक्खित्तो, थोमितो सत्थुवण्णितो॥ 

दिब्बचकखूनं यो अग्गो, अनुरुद्धो महागणी। 
जातिसेट्टो भगवतो, अविदूरेव तिट्ठति॥ 


आपत्तिअनापत्तिया, सतेकिच्छाय कोविदो । 
विनये अग्गनिक्खित्तो, उपालि सत्थुवण्णितो॥ 


सुखुमनिपुणत्थपटिविद्धो, कथिकानं पवरो गणी। 
इसि मन्तानिया पुत्तो, पुण्णो नामाति विस्सुतो॥ 


एतेसं चित्तमञ्ञाय, ओपम्मकुसलो मुनि । 
कङ्कच्छेदो महावीरो, कथेसि अत्तनो गुणं॥ 


““चत्तारो ते असङ्घेय्या, कोटि येसं न नायति। 
सत्तकायो च आकासो, चक्कवाळा चनन्तका। 
बुद्भजाणं अप्पमेय्यं, न सक्का एते विजानितुं॥ 


'नकिमेतं अच्छरियं लोके, यं मे इद्भिविकुब्बनं । 
अज्जे बहू अच्छरिया, अब्भुता लोमहंसना॥ 


““यदाहं तुसिते काये, सन्तुसितो नामहं तदा। 
दससहस्सी समागम्म, याचन्ति पञ्जली ममं॥ 


“-कालो खो ते [कालो देव (सी०), कालोयं ते (स्या० क०)] महावीर, उप्पज्ज मातुकुच्छियं । 
सदेवकं तारयन्तो, बुज्झस्सु अमतं पर्दै ॥ 


“तुसिता काया चवित्वान, यदा ओक्कमि कुच्छियं । 
दससहस्सीलोकधातु, कम्पित्थ धरणी तदा॥ 


“यदाहं मातुकुच्छितो, सम्पजानोव निक्खमिं । 
साधुकारं पवत्तेन्ति, दससहस्सी पकम्पथ॥ 


. “ओक्कन्तिं मे समो नत्थि, जातितो अभिनिक्खमे । 


सम्बोधियं अहं सेद्ठो, धम्मचक्कप्पवत्तने॥ 


“अहो अच्छरियं लोके, बुद्धानं गुणमहन्तता। 
दससहस्सीलोकधातु, छप्पकारं पकम्पथ। 
ओभासो च महा आसि, अच्छेरं लोमहंसनं”॥ 

७२. भगवा तम्हि [भगवा च तम्हि (सी० स्या० क०)] समये, लोकजेद्ठो नरासभो। 
सदेवकं दस्सयन्तो, इद्धिया चङ्कमी जिनो॥ 


७३. चङ्कमे चङ्कमन्तोव, कथेसि लोकनायको । 
अन्तरा न निवत्तेति, चतुहत्थे चङ्कमे यथा॥ 


७४. सारिपुत्तो महापञ्जो, समाधिज्झानकोविदो। 
पञ्ञाय पारमिप्पत्तो, पुच्छति लोकनायकं ॥ 


७५. “कोदिसो ते महावीर, अभिनीहारो नरुत्तम। 
कम्हि काले तया धीर, पत्थिता बोधिमुत्तमा॥ 


७६. “दानं सीलञ्च नेक्खम्मं, पञ्जावीरियञ्च कोदिसं । 
खन्तिसच्चमधिट्टानं, मेत्तुपेक्खा च कीदिसा॥ 


७७. “दस पारमी तया धीर, कोदिसी लोकनायक | 
कथं उपपारमी पुण्णा, परमत्थपारमी कथं'"॥ 


७८. तस्स पुठ्ठे वियाकासि, करवीकमधुरगिरो । 
निब्बापयन्तो हदयं, हासयन्तो सदेवकं ॥ 


७९. अतीतबुद्धानं जिनानं देसितं, निकीलितं [निकोळितं (क०)] बुद्धपरम्परागतं । 
पुब्बेनिवासानुगताय बुद्भिया, पकासयी लोकहितं सदेवके ॥ 


८०. “पीतिपामोज्जजननं, सोकसल्लविनोदनं । 
सब्बसम्पत्तिपटिलाभं, चित्तीकत्वा सुणाथ मे॥ 


८१. “मदनिम्मदनं सोकनुदं, संसारपरिमोचनं । 
सब्बदुक्खक्खयं मग्गं, सक्कच्चं पटिपज्जथा”ति॥ 


रतनचङ्कमनकण्डो निट्टितो। 
२. सुमेधपत्थनाकथा 


१. कण्पे च सतसहस्से, चतुरो च असङ्किये । 
अमरं नाम नगरं, दस्सनेय्यं मनोरमं॥ 


२. दसहि सद्देहि अविवित्तं, अन्नपानसमायुतं । 

हत्थिसदं अस्ससदं, भेरिसङ्घरथानि च। 
खादथ पिवथ चेव, अन्नपानेन घोसितं॥ 


३. नगरं सब्बङ्गसम्पन्नं, सब्बकम्ममुपागतं। 
सत्तरतनसम्पन्नं, नानाजनसमाकुलं । 
समिद्धं देवनगरंव, आवासं पुञ्जकम्मिनं ॥ 


४. नगरे अमरवतिया, सुमेधो नाम ब्राह्मणो। 
अनेककोटिसन्निचयो, पहूतधनधञ्ञवा॥ 


५. अज्झायको मन्तधरो, तिण्णं वेदान पारगू। 
लक्खणे इतिहासे च, सधम्मे पारमि गतो॥ 


६. रहोगतो निसीदित्वा, एवं चिन्तेसहं तदा। 
““दुक्खो पुनब्भवो नाम, सरीरस्स च भेदनं॥ 


७. “जातिथम्मो जराधम्मो, ब्याधिधम्मो सहं [चहं (सी० स्या०)] तदा। 
अजरं अमतं खेमं, परियेसिस्सामि निब्बुति॥ 


८. “यंनूनिमं पूतिकायं, नानाकुणपपूरितं । 
छट्टयित्वान गच्छेय्यं, अनपेक्खो अनत्थिको॥ 


९. “अत्थि हेहिति सो मग्गो, न सो सक्का न हेतुये। 
परियेसिस्सामि तं मग्गं, भवतो परिमुत्तिया॥ 


१०. “यथापि दुक्खे विज्जन्ते, सुखं नामपि विज्जति । 
एवं भवे विज्जमाने, विभवोपि इच्छितब्बको॥ 


९९. ' यथापि उण्हे विज्जन्ते, अपरं विज्जति सीतलं। 
एवं तिविधग्गि विज्जन्ते, निब्बानं इच्छितब्बकं॥ 


९२. “यथापि पापे विज्जन्ते, कल्याणमपि विज्जति। 
एवमेव जाति विज्जन्ते, अजातिपिच्छितब्बकं ॥ 


९३. “यथा गूथगतो पुरिसो, तळाकं दिस्वान पूरितं । 
न गवेसति तं तळाकं, न दोसो तळाकस्स सो॥ 


१४. “एवं किलेसमलधोव, विज्जन्ते अमतन्तळे। 

१५. 


१६. 


१७. 


१८. 


१९. 


२०. 


२१. 


२२. 


२३. 


२४. 


२५. 


२६. 


न गवेसति तं तळाकं, न दोसो अमतन्तळे॥ 


“यथा अरीहि परिरुद्धो, विज्जन्ते गमनम्पथे। 
न पलायति सो पुरिसो, न दोसो अञ्जसस्स सो॥ 


“एवं किलेसपरिरुद्धो, विज्जमाने सिवे पथे। 
न गवेसति तं मग्गं, न दोसो सिवमञ्जसे॥ 


““यथापि ब्याधितो पुरिसो, विज्जमाने तिकिच्छके। 
न तिकिच्छापेति तं ब्याधिं, न दोसो सो तिकिच्छके॥ 


“एवं किलेसब्याधीहि, दुक्खितो परिपीळितो । 
न गवेसति तं आचरियं, न दोसो सो विनायके॥ 


“यथापि कुणपं पुरिसो, कण्ठे बन्धं जिगुच्छिय। 
मोचयित्वान गच्छेय्य, सुखी सेरी सयंवसी॥ 


“तथेविमं पूतिकायं, नानाकुणपसञ्चयं । 
छड़यित्वान गच्छेय्यं, अनपेक्खो अनत्थिको॥ 


“यथा उच्चारड्ठानम्हि, करीसं नरनारियो। 
छड्टयित्वान गच्छन्ति, अनपेक्खा अनत्थिका॥ 


“एवमेवाहं इमं कायं, नानाकुणपपूरितं । 
छड़यित्वान गच्छिस्सं, वच्चं कत्वा यथा कुटिं॥ 

“यथापि जज्जरं नावं, पलुग्गं उदगाहिनिं [उदकगाहिणि (सी०), उदकगाहिनिं (स्या०)] | 


सामी छड्टेत्वा गच्छन्ति, अनपेक्खा अनत्थिका॥ 


“एवमेवाहं इमं कायं, नवच्छिहं धुवस्सवं । 
छट्टयित्वान गच्छिस्सं, जिण्णनावंव सामिका॥ 


“यथापि पुरिसो चोरेहि, गच्छन्तो भण्डमादिय। 
भण्डच्छेदभयं दिस्वा, छड्डयित्वान गच्छति॥ 


“एवमेव अयं कायो, महाचोरसमो विय। 
पहायिमं गमिस्सामि, कुसलच्छेदना भया” ॥ 

२७. 


२८. 


२९. 


३१. 


३२. 


३३. 


३४. 


३५. 


३६. 


३७. 


३८. 


३९. 


एवाहं चिन्तयित्वान, नेककोटिसतं धनं । 
नाथानाथानं दत्वान, हिमवन्तमुपागमि॥ 


हिमवन्तस्साविदूरे, धम्मिको नाम पब्बतो। 
अस्समो सुकतो मय्हं, पण्णसाला सुमापिता॥ 


चङ्कमं तत्थ मापेसि, पञ्चदोसविवज्जितं । 
अड्टगुणसमूपेतं, अभिञ्ञाबलमाहरिं॥ 


- साटकं पजहिं तत्थ, नवदोसमुपागतं । 


वाकचीरं निवासेसि, द्रादसगुणमुपागतं॥ 


अद्टुदोससमाकिण्णं, पजहिं पण्णसालकं । 
उपागमि रुक्खमूलं, गुणे दसहुपागतं॥ 


वापितं रोपितं धञ्जं, पजहिं निरवसेसतो। 
अनेकगुणसम्पन्नं, पवत्तफलमादियि॥ 


तत्थप्पधानं पदहिं, निसञ्जट्ठानचङ्कमे। 
अब्भन्तरम्हि सत्ताहे, अभिञ्जाबलपापुणिं॥ 


एवं मे सिद्भिप्पत्तस्स, वसीभूतस्स सासने । 
दीपङ्करो नाम जिनो, उप्पज्जि लोकनायको॥ 


उप्पज्जन्ते च जायन्ते, बुज्झन्ते धम्मदेसने । 
चतुरो निमित्ते नाहसं, झानरतिसमप्पितो॥ 


पच्चन्तदेसविसये, निमन्तेत्वा तथागतं । 
तस्स आगमनं मग्गं, सोधेन्ति तुडुमानसा॥ 


अहं तेन समयेन, निक्खमित्वा सकस्समा । 
धुनन्तो वाकचीरानि, गच्छामि अम्बरे तदा॥ 


वेदजातं जनं दिस्वा, तुदुहट्ठं पमोदितं । 
ओरोहित्वान गगना, मनुस्से पुच्छि तावदे॥ 


“तुद्ठहट्टो पमुदितो, वेदजातो महाजनो । 
कस्स सोधीयति मग्गो, अञ्जसं वटुमायनं'"॥ 

४०. ते मे पुट्ठा वियाकंसु, “बुद्धो लोके अनुत्तरो। 
दीपङ्करो नाम जिनो, उप्पज्जि लोकनायको । 
तस्स सोधीयति मग्गो, अञ्जसं वटुमायनं” ॥ 


४१. बुद्धोतिवचन [बुद्धोति मम (सी० स्या० क०)] सुत्वान, पीति उप्पज्जि तावदे। 
बुद्धो बुद्धोति कथयन्तो, सोमनस्सं पवेदयि॥ 


४२. तत्थ ठत्वा विचिन्तेसि, तुड्ो संविग्गमानसो। 
“इध बीजानि रोपिस्सं, खणो वे मा उपच्चगा॥ 


४३. “यदि बुद्धस्स सोधेथ, एकोकासं ददाथ मे। 
अहम्पि सोधयिस्सामि, अञ्जसं वटुमायनं ˆ ॥ 


४४. अदंसु ते ममोकासं, सोधेतुं अञ्जसं तदा। 
बुद्धो बुद्धोति चिन्तेन्तो, मग्गं सोधेमहं तदा॥ 


४५. अनिट्टिते ममोकासे, दीपङ्करो महामुनि । 
चतूहि सतसहस्सेहि, छळभिञ्ञेहि तादिहि । 
खीणासवेहि विमलेहि, पटिपज्जि अञ्जसं जिनो॥ 


४६. पच्चुग्गमना वत्तन्ति, वज्जन्ति भेरियो बहू । 
आमोदिता नरमरू, साधुकारं पवत्तयुं॥ 


४७. देवा मनुस्से पस्सन्ति, मनुस्सापि च देवता। 
उभोपि ते पञ्जलिका, अनुयन्ति तथागतं ॥ 


४८. देवा दिब्बेहि तुरियेहि, मनुस्सा मानुसेहि च [मानुस्सकेहि च मानुसकेहि च (स्या० क०)]। 
उभोपि ते वज्जयन्ता, अनुयन्ति तथागतं॥ 


४९. दिव्बं मन्दारवं पुप्फं, पदुमं पारिछत्तकं । 
दिसोदिसं ओकिरन्ति, आकासनभगता मरू॥ 


५०. दिब्बं चन्दनचुण्णञ्च, वरगन्धञ्च केवलं । 
दिसोदिसं ओकिरन्ति, आकासनभगता [आकासे नभगा (स्या०)] मरू॥ 


५९. चम्पकं सरलं नीपं, नागपुन्नागकेतकं | 
दिसोदिसं उक्खिपन्ति, भूमितलगता नरा॥ 

५२. केसे मुज्चित्वाहं तत्थ, वाकचीरञ्च चम्मकं | 
कलले पत्थरित्वान, अवकुज्जो निपज्जहं॥ 


५३. “अक्कमित्वान मं बुद्धो, सह सिस्सेहि गच्छतु । 
मा नं कलले अक्कमित्थ, हिताय मे भविस्सति” ॥ 


५४. पथवियं निपन्नस्स, एवं मे आसि चेतसो। 
“इच्छमानो अहं अज्ज, किलेसे झापये मम॥ 


५५. “कि मे अञ्जातवेसेन, धम्मं सच्छिकतेनिध । 
सब्बञ्जुतं पापुणित्वा, बुद्धो हेस्सं सदेवके ॥ 


५६. “कि मे एकेन तिण्णेन, पुरिसेन थामदस्सिना। 
सब्बञ्ञुतं पापुणित्वा, सन्तारेस्सं सदेवकं॥ 


५७. “इमिना मे अधिकारेन, कतेन पुरिसुत्तमे। 
सब्बञ्जुतं पापुणित्वा, तारेमि जनतं बहुं॥ 


५८. “संसारसोतं छिन्दित्वा, विद्धंसेत्वा तयो भवे। 
धम्मनावं समारुय्ह, सन्तारेस्सं सदेवकं ` ॥ 


५९. मनुस्सत्तं लिङ्गसम्पत्ति, हेतु सत्थारदस्सनं । 
पब्बज्जा गुणसम्पत्ति, अधिकारो च छन्दता। 
अट्टधम्मसमोधाना, अभिनीहारो समिज्झति॥ 


६०. दीपङ्करो लोकविदू, आहृतीनं पटिग्गहो। 
उस्सीसके मं ठत्वान, इदं बचनमब्रवि॥ 


६९. “पस्सथ इमं तापसं, जटिलं उग्गतापनं । 
अपरिमेय्यितो कप्पे, बुद्धो लोके भविस्सति॥ 


६२. “अह कपिलव्हया रम्मा, निक्खमित्वा तथागतो । 
पधानं पदहित्वान, कत्वा दुक्करकारिकं ॥ 


६३. “ अजपालरुक्खमूलस्मिं, निसीदित्वा तथागतो । 
तत्थ पायासं पग्गस्ह, नेरञ्जरमुपेहिति॥ 


६४. नेरञ्जराय तीरम्हि, पायासं अद सो जिनो। 

पटियत्तवरमग्गेन, बोधिमूलमुपेहिति॥ 


६५. `ततो पदक्खिणं कत्वा, बोधिमण्डं अनृत्तरो [अनुत्तरं (स्या० कं०)]। 
अस्सत्थरुक्खमूलम्हि, बुज्झिस्सति महायसो॥ 


६६. “इमस्स जनिका माता, माया नाम भविस्सति। 
पिता सुद्भोदनो नाम, अयं हेस्सति गोतमो॥ 


६७. ` अनासवा वीतरागा, सन्तचित्ता समाहिता। 
कोलितो उपतिस्सो च, अग्गा हेस्सन्ति सावका। 
आनन्दो नामुपट्ठाको, उपड्टिस्सतिमं [उप्ठिस्सति तं (सी०)] जिनं॥ 


६८. “खेमा उप्पलवण्णा च, अग्गा हेस्सन्ति साविका। 
अनासवा वीतरागा, सन्तचित्ता समाहिता । 
बोधि तस्स भगवतो, अस्सत्थोति पवुच्चति॥ 


६९. “चित्तो च हत्थाळवको [हत्थालवको (सी०)], अग्गा हेस्सन्तुपट्टका। 
उत्तरा नन्दमाता च, अग्गा हेस्सन्तुपड्िका”॥ 


७०. इदं सुत्वान वचनं, असमस्स महेसिनो। 
आमोदिता नरमरू, बुद्धबीजं किर [बुद्धबीजङ्करो (सी० स्या०)] अयं॥ 


७१. उक्कुट्टिसद्दा वत्तन्ति, अप्फोटेन्ति [अप्फोठेन्ति (सी०)] हसन्ति च। 
कतञ्जली नमस्सन्ति, दससहस्सी सदेवका॥ 


७२. 'यदिमस्स लोकनाथस्स, विरञज्झिस्साम सासनं । 
अनागतम्हि अद्धाने, हेस्साम सम्मुखा इमं॥ 


७३. “यथा मनुस्सा नदिं तरन्ता, पटितित्थं विरज्झिय। 
हेड्टातित्थे गहेत्वान, उत्तरन्ति महानदिं॥ 


७४. “एवमेव मयं सब्बे, यदि मुञ्चामिमं जिनं । 
अनागतम्हि अद्धाने, हेस्साम सम्मुखा इमं ॥ 


७५. दीपङ्करो लोकविदू, आहुतीनं पटिग्गहो। 
मम कम्मं पकित्तेत्वा, दक्खिणं पादमुद्धरि॥ 


७६. ये तत्थासुं जिनपुत्ता, पदक्खिणमकंसु [सब्बे पदक्खिणमकंसु (स्या० क०)] मं । 

देवा मनुस्सा असुरा च, अभिवादेत्वान पक्कमुं॥ 


७७. दस्सनं मे अतिक्कन्ते, ससङ्घे लोकनायके । 
सयना बुदुहित्वान, पल्लङ्कै आभुजि तदा॥ 


७८. सुखेन सुखितो होमि, पामोज्जेन पमोदितो । 
पीतिया च अभिस्सन्नो, पल्लङ्कं आभुजि तदा॥ 


७९. पल्लङ्केन निसीदित्वा, एवं चिन्तेसहं तदा। 
“वसीभूतो अहं झाने, अभिञ्ञासु पारमिंगतो [अभिञ्ञापारमि गतो (सी०)]॥ 


८०. “सहस्सियम्हि लोकम्हि, इसयो नत्थि मे समा। 
असमो इद्धिधम्मेसु, अलभि ईदिसं सुखं॥ 


८१. “पल्लङ्काभुजने मय्हं, दससहस्साधिवासिनो । 
महानादं पवत्तेसुं, “धुवं बुद्धो भविस्ससि॥ 


८२. ““या पुब्बे बोधिसत्तानं, पल्लङ्कवरमाभुजे । 
निमित्तानि पदिस्सन्ति, तानि अज्ज पदिस्सरे॥ 


८३. “सीतं ब्यपगतं होति, उण्हञ्च उपसम्मति। 
तानि अज्ज पदिस्सन्ति, धुवं बुद्धो भविस्ससि॥ 


८४. ““दससहस्सी लोकधातू, निस्सद्दा होन्ति निराकुला। 
तानि अज्ज पदिस्सन्ति, धुवं बुद्धो भविस्ससि॥ 


८५. “महावाता न वायन्ति, न सन्दन्ति सवन्तियो। 
तानि अज्ज पदिस्सन्ति, धुवं बुद्धो भविस्ससि॥ 


८६. ““थलजा दकजा पुप्फा, सब्बे पुप्फन्ति तावदे । 
तेपज्ज पुप्फिता [पुप्फितानि (अट्ट०)] सब्बे, धुवं बुद्धो भविस्ससि॥ 


८७. ““लता वा यदि वा रुक्खा, फलभारा होन्ति तावदे। 
तेपज्ज फलिता सब्बे, धुवं बुद्रो भविस्ससि॥ 


८८. ““आकासट्टा च भूमट्ठा, रतना जोतन्ति तावदे । 
तेपज्ज रतना जोतन्ति, धुवं बुद्धो भविस्ससि॥ 

८९. ““मानुस्सका च दिब्बा च, तुरिया वज्जन्ति तावदे । 
तेपज्जुभो अभिरवन्ति, धुवं बुद्धो भविस्ससि॥ 


९०. ““विचित्रपुप्फा गगना, अभिवस्सन्ति तावदे । 
तेपि अज्ज पवस्सन्ति, धुवं बुद्धो भविस्ससि॥ 


९१. ““महासमुद्दोे आभुजति, दससहस्सी पकम्पति । 
तेपज्जुभो अभिरवन्ति, धुवं बुद्धो भविस्ससि॥ 


९२. '“निरयेपि दससहस्से, अग्गी निब्बन्ति तावदे । 
तेपज्ज निब्बुता अग्गी, धुवं बुद्धो भविस्ससि॥ 


९३. “विमलो होति सूरियो, सब्बा दिस्सन्ति तारका। 
तेपि अज्ज पदिस्सन्ति, धुवं बुद्धो भविस्ससि॥ 


९४. ““अनोवट्ठेन [अनोवुट्ठेन (स्या० क०)] उदकं, महिया उब्भिज्जि तावदे। 
तम्पज्जुन्भिज्जते महिया, धुवं बुद्धो भविस्ससि॥ 


९५. “तारागणा विरोचन्ति, नक्खत्ता गगनमण्डले। 
विसाखा चन्दिमा युत्ता, धुवं बुद्धो भविस्ससि॥ 


९६. ““बिलासया दरीसया, निक्खमन्ति सकासया। 
तेपज्ज आसया छुद्भा, धुवं बुद्रो भविस्ससि॥ 


९७. ““न होन्ति अरती सत्तानं, सन्तुट्ठा होन्ति तावदे । 
तेपज्ज सब्बे सन्तुट्ठा, धुवं बुद्धो भविस्ससि॥ 


९८. “रोगा तदुपसम्मन्ति, जिघच्छा च विनस्सति। 
तानि अज्ज पदिस्सन्ति, धुवं बुद्धो भविस्ससि॥ 


९९. ““रागो तदा तनु होति, दोसो मोहो विनस्सति । 
तेपज्ज विगता सब्बे, धुवं बुद्धो भविस्ससि॥ 


१००.'*भयं तदा न भवति, अज्जपेतं पदिस्सति। 
तेन लिङ्गेन जानाम, धुवं बुद्धो भविस्ससि॥ 


१०१."रजोनुद्धंसति उद्धं, अज्जपेतं पदिस्सति। 
तेन लिङ्गेन जानाम, धुवं बुद्धो भविस्ससि॥ 

९०२.“*अनिद्ठुगन्धो पक्कमति, दिब्बगन्धो पवायति। 
सोपज्ज वायति गन्धो, धुवं बुद्धो भविस्ससि॥ 


९०३.''सब्बे देवा पदिस्सन्ति, ठपयित्वा अरूपिनो। 
तेपज्ज सब्बे दिस्सन्ति, धुवं बुद्धो भविस्ससि॥ 


१०४:““यावता निरया नाम, सब्बे दिस्सन्ति तावदे। 
तेपज्ज सब्बे दिस्सन्ति, धुवं बुद्धो भविस्ससि॥ 


१०५-“कुट्टा [कुड्डा (सी०)] कवाटा सेला च, न होन्तावरणा तदा। 
आकासभूता तेपज्ज, धुवं बुद्धो भविस्ससि॥ 


१०६.““चुती च उपपत्ति च, खणे तस्मिं न विज्जति। 
तानिपज्ज पदिस्सन्ति, धुवं बुद्धो भविस्ससि॥ 


१०७.:*दळहं पग्गण्ह वीरियं, मा निवत्त अभिक्कम। 
मयम्पेतं विजानाम, धुवं बुद्धो भविस्ससि''॥ 


१०८ बुद्धभस्स वचनं सुत्वा, दससहस्सीनचूभयं । 
तुटुहट्ठो पमोदितो, एवं चिन्तेसहं तदा॥ 


१०९.४अद्वेज्झवचना बुद्धा, अमोघवचना जिना। 
वितथं नत्थि बुद्धानं, धुवं बुद्धो भवामहं॥ 


११०.“यथा खित्तं नभे लेट, धुवं पतति भूमियं । 
तथेव बुद्धसेट्ठानं, बचनं धुवसस्सतं । 
वितथं नत्थि बुद्धानं, धुवं बुद्धो भवामहं॥ 


१११. “यथापि सब्बसत्तानं, मरणं धुवसस्सतं । 
तथेव बुद्धसेट्ठानं, बचनं धुवसस्सतं । 
वितथं नत्थि बुद्धानं, धुवं बुद्धो भवामहं॥ 


११२. “यथा रत्तिक्खये पत्ते, सूरियुग्गमनं धुवं । 
तथेव बुद्धसेट्ठानं, वचनं धुवसस्सतं । 
वितथं नत्थि बुद्धानं, धुवं बुद्धो भवामहं॥ 


११३. “यथा निक्खन्तसयनस्स, सीहस्स नदनं धुवं । 
तथेव बुद्धसेट्ठानं, बचनं धुवसस्सतं । 

वितथं नत्थि बुद्धानं, धुवं बुद्धो भवामहं॥ 


११४.“यथा आपन्नसत्तानं, भारमोरोपनं धुवं । 
तथेव बुद्धसेट्ठानं, वचनं धुवसस्सतं । 
वितथं नत्थि बुद्धानं, धुवं बुद्धो भवामहं॥ 


११५.“हन्द बुद्भकरे धम्मे, विचिनामि इतो चितो। 
उद्धं अधो दस दिसा, यावता धम्मधातुया”॥ 


९१६. विचिनन्तो तदा दक्खिं, पठमं दानपारमिं । 
पुब्बकेहि महेसीहि, अनुचिण्णं महापथं॥ 


११७.''इमं त्वं पठमं ताव, दळहं कत्वा समादिय। 
दानपारमितं गच्छ, यदि बोधि पत्तुमिच्छसि॥ 


११८. यथापि कुम्भो सम्पुण्णो, यस्स कस्सचि अधो कतो। 
वमते वुदकं निस्सेसं, न तत्थ परिरक्खति॥ 


११९. “तथेव याचके दिस्वा, हीनमुक्कट्ठमज्झिमे । 
ददाहि दानं निस्सेसं, कुम्भो विय अधो कतो॥ 


१२०.“नहेते एत्तकायेव, बुद्धधम्मा भविस्सरे । 
अञ्ञेपि विचिनिस्सामि, ये धम्मा बोधिपाचना” ॥ 


९२९. विचिनन्तो तदा दक्खिं, दुतियं सीलपारमिं। 
पुब्बकेहि महेसीहि, आसेवितनिसेवितं॥ 


१२२.“इमं त्वं दुतियं ताव, दळहं कत्वा समादिय । 
सीलपारमितं गच्छ, यदि बोधिं पत्तुमिच्छसि॥ 


९२३.'-यथापि चमरी वालं, किस्मिञ्चि पटिलग्गितं । 
उपेति मरणं तत्थ, न विकोपेति वालधि ॥ 


९२४: तथेव त्वं चतूसु भूमीसु, सीलानि परिपूरय। 
परिरक्ख सब्बदा सीलं, चमरी विय वालधि ॥ 


१२५.“नहेते एत्तकायेव, बुद्धधम्मा भविस्सरे । 
अञ्ञेपि विचिनिस्सामि, ये धम्मा बोधिपाचना” ॥ 

१२६.विचिनन्तो तदा दक्खि, ततियं नेकखम्मपारमि। 
पुब्बकेहि महेसीहि, आसेवितनिसेवितं॥ 


९२७.“इमं त्वं ततियं ताव, दळहं कत्वा समादिय। 
नेक्खम्मपारमितं गच्छ, यदि बोधि पत्तुमिच्छसि॥ 


९२८.“'यथा अन्दुघरे पुरिसो, चिरवुत्थो दुखट्टितो । 
न तत्थ रागं जनेसि, मुत्तियेव गवेसति॥ 


१२९.“तथेव त्वं सब्बभवे, पस्स अन्दुघरे विय। 
नेक्खम्माभिमुखो होहि, भवतो परिमुत्तिया॥ 


१३०.“नहेते एत्तकायेव, बुद्धधम्मा भविस्सरे । 
अञ्ञेपि विचिनिस्सामि, ये धम्मा बोधिपाचना” ॥ 


१३१.विचिनन्तो तदा दक्खि, चतुत्थं पञ्जापारमि । 
पुब्बकेहि महेसीहि, आसेवितनिसेवितं॥ 


९३२.“इमं त्वं चतुत्थं ताव, दळहं कत्वा समादिय । 
पञ्ञापारमितं गच्छ, यदि बोधि पत्तुमिच्छसि॥ 


१३३.“यथापि भिक्खु भिक्खन्तो, होनमुक्कट्टमञ्झिमे । 
कुलानि न विवज्जेन्तो, एवं लभति यापनं॥ 


१३४-“तथेव त्वं सब्बकालं, परिपुच्छं बुधं जनं । 
पञ्जापारमितं गन्त्वा, सम्बोधि पापुणिस्ससि॥ 


१३५.नहेते एत्तकायेव, बुद्धधम्मा भविस्सरे । 
अञ्ञेपि विचिनिस्सामि, ये धम्मा बोधिपाचना” ॥ 


९३६.विचिनन्तो तदा दक्खिं, पञ्चमं वीरियपारमि। 
पुब्बकेहि महेसीहि, आसेवितनिसेवितं॥ 


१३७.“इमं त्वं पञ्चमं ताव, दळहं कत्वा समादिय। 
बीरियपारमितं गच्छ, यदि बोधि पत्तुमिच्छसि॥ 


१३८.“यथापि सीहो मिगराजा, निसज्जट्ठानचङ्कमे । 
अलीनवीरियो होति, पग्गहितमनो सदा॥ 

१३९.“तथेव त्वं [त्वंपि (सी०)] सब्बभवे, पग्गण्ह वीरियं दळहं । 
वीरियपारमितं गन्त्वा, सम्बोधि पापुणिस्ससि॥ 


१४०:“नहेते एत्तकायेव, बुद्धधम्मा भविस्सरे। 
अञ्ञेपि विचिनिस्सामि, ये धम्मा बोधिपाचना” ॥ 


९४९.विचिनन्तो तदा दक्खि, छट्टमं खन्तिपारमि। 
पुब्बकेहि महेसीहि, आसेवितनिसेवितं॥ 


१४२:“इमं त्वं छद्टमं ताव, दळहं कत्वा समादिय। 
तत्थ अद्वेज्झमानसो, सम्बोधि पापुणिस्ससि॥ 


९४३: यथापि पथवी नाम, सुचिम्पि असुचिम्पि च। 
सब्बं सहति निक्खेपं, न करोति पटिघं तया॥ 


९४ ४:“तथेव त्वम्पि सब्बेसं, सम्मानावमानक्खमो । 
खन्तिपारमितं गन्त्वा, सम्बोधि पापुणिस्ससि॥ 


९४५: नहेते एत्तकायेव, बुद्धधम्मा भविस्सरे। 
अञ्ञेपि विचिनिस्सामि, ये धम्मा बोधिपाचना” ॥ 


९४६विचिनन्तो तदा दक्खिं, सत्तमं सच्चपारमि। 
पुब्बकेहि महेसीहि, आसेवितनिसेवितं॥ 


१४७४“इमं त्वं सत्तमं ताव, दळहं कत्वा समादिय। 
तत्थ अद्वेज्ञवचनो, सम्बोधि पापुणिस्ससि॥ 


१४८: यथापि ओसधी नाम, तुलाभूता सदेवके । 
समये उतुवस्से वा, न वोक्कमति वीथितो॥ 


१४९.“तथेव त्वम्पि सच्चेसु, मा वोक्कम हि वीथितो। 
सच्चपारमितं गन्त्वा, सम्बोधि पापुणिस्ससि॥ 


१५०.“नहेते एत्तकायेव, बुद्धधम्मा भविस्सरे। 
अञ्ञेपि विचिनिस्सामि, ये धम्मा बोधिपाचना” ॥ 


९५९.विचिनन्तो तदा दक्खि, अद्टमं अधिद्ठानपारमि। 
पुब्बकेहि महेसीहि, आसेवितनिसेवितं॥ 

१५२.इमं त्वं अद्ठुमं ताव, दळहं कत्वा समादिय। 
तत्थ त्वं अचलो हुत्वा, सम्बोधि पापुणिस्ससि॥ 


९५३. यथापि पब्बतो सेलो, अचलो सुप्पतिड्ितो। 
न कम्पति भुसवातेहि, सकट्ठानेव तिट्टति॥ 


१५४:“तथेव त्वम्पि अधिट्ठाने, सब्बदा अचलो भव। 
अधिट्टानपारमितं गन्त्वा, सम्बोधि पापुणिस्ससि॥ 


१५५:“नहेते एत्तकायेव, बुद्धधम्मा भविस्सरे । 
अञ्ञेपि विचिनिस्सामि, ये धम्मा बोधिपाचना” ॥ 


१५६विचिनन्तो तदा दक्खि, नवमं मेत्तापारमि। 
पुब्बकेहि महेसीहि, आसेवितनिसेवितं॥ 


१५७: इमं त्वं नवमं ताव, दळहं कत्वा समादिय। 
मेत्ताय असमो होहि, यदि बोधिं पत्तुमिच्छसि॥ 


९५८.यथापि उदकं नाम, कल्याणे पापके जने। 
समं फरति सीतेन, पवाहेति रजोमलं॥ 


१५९.“तथेव त्वं हिताहिते, समं मेत्ताय भावय। 
मेत्तापारमितं गन्त्वा, सम्बोधि पापुणिस्ससि॥ 


१६०.“नहेते एत्तकायेव, बुद्धधम्मा भविस्सरे । 
अञ्ञेपि विचिनिस्सामि, ये धम्मा बोधिपाचना” ॥ 


१६१.विचिनन्तो तदा दक्खिं, दसमं उपेक्खापारमि । 
पुब्बकेहि महेसीहि, आसेवितनिसेवितं॥ 


१६२. इमं त्वं दसमं ताव, दळहं कत्वा समादिय। 
तुलाभूतो दळहो हुत्वा, सम्बोधि पापुणिस्ससि॥ 


१६३.यथापि पथवी नाम, निक्खित्तं असुचि सुचि । 
उपेक्खति उभोपेते, कोपानुनयवज्जिता॥ 


१६४: तथेव त्वं सुखदुकखे, तुलाभूतो सदा भव। 
उपेक्खापारमितं गन्त्वा, सम्बोधि पापुणिस्ससि॥ 


www.tipitaka.org Vipassana Research Institute 


Page 21 sur 87 


१६५ .एत्तकायेव ते लोके, ये धम्मा बोधिपाचना। 
ततुद्धं नत्थि अञ्चत्र, दळहं तत्थ पतिट्टह”॥ 


१६६.इमे धम्मे सम्मसतो, सभावसरसलक्खणे। 
धम्मतेजेन वसुधा, दससहस्सी पकम्पथ॥ 


१६७,चलती रवती पथवी, उच्छुयन्तंव पीळितं । 
तेलयन्ते यथा चक्कं, एवं कम्पति मेदनी॥ 


१६८.यावता परिसा आसि, बुद्धस्स परिवेसने । 
पवेधमाना सा तत्थ, मुच्छिता सेति भूमियं॥ 


१६९.घटानेकसहस्सानि, कुम्भीनञ्च सता बहू। 
सञ्चुण्णमथिता तत्थ, अञ्जमञ्ञं पघट्टिता॥ 


२१७०,उब्बिग्गा तसिता भीता, भन्ता ब्याथितमानसा । 
महाजना समागम्म, दीपङ्करमुपागमुं॥ 


१७१."कि भविस्सति लोकस्स, कल्याणमथ पापकं। 
सब्बो उपहुतो लोको, तं विनोदेहि चक्खुम” ॥ 


१७२तेसं तदा सञ्ञपेसि, दीपङ्करो महामुनि। 
““विसद्ठा होथ मा भेथ [भाथ (सब्बत्थ)], इमस्मिं पथविकम्पने॥ 


१७३.“यमहं अज्ज ब्याकासिं, बुद्धो लोके भविस्सति । 
एसो सम्मसति धम्मं, पुब्बकं जिनसेवितं॥ 


१७४:“तस्स सम्मसतो धम्मं, बुद्धभूमि असेसतो। 
तेनायं कम्पिता पथवी, दससहस्सी सदेवके ` ॥ 


१७५ब्रुद्धस्स वचनं सुत्वा, मनो निब्बायि तावदे। 
सब्बे मं उपसङ्कम्म, पुनापि अभिवन्दिसुं॥ 


९७६समादियित्वा बुद्धगुणं, दळहं कत्वान मानसं । 
दीपङ्करं नमस्सित्वा, आसना वुटुहि तदा॥ 


१७७दिब्बं मानुसकं पुप्फं, देवा मानुसका उभो। 
समोकिरन्ति पुप्फेहि, वुदुहन्तस्स आसना॥ 

१७८ वेदयन्ति च ते सोत्थिं, देवा मानुसका उभो। 
“महन्तं पत्थितं तुय्हं, तं लभस्सु यथिच्छितं॥ 


१७९. सब्बीतियो विवज्जन्तु, सोको रोगो विनस्सतु। 
मा ते भवन्त्वन्तराया [भवत्वन्तरायो (सी० स्या०)], फुस खिप्पं बोधिमुत्तमं ॥ 


१८०.“यथापि समये पत्ते, पुप्फन्ति पुप्फिनो दुमा । 
तथेव त्वं महावीर, बुद्धजाणेन पुप्फसि॥ 


१८१. “यथा ये केचि सम्बुद्धा, पूरयुं दस पारमी। 
तथेव त्वं महावीर, पूरय दस पारमी॥ 


१८२.“यथा ये केचि सम्बुद्धा, बोधिमण्डम्हि बुज्झरे । 
तथेव त्वं महावीर, बुज्झस्सु जिनबोधियं॥ 


१८३.“यथा ये केचि सम्बुद्धा, धम्मचक्कं पवत्तयुं । 
तथेव त्वं महावीर, धम्मचक्कं पवत्तय॥ 


१८४:“पुण्णमाये यथा चन्दो, परिसुद्धो विरोचति। 
तथेव त्वं पुण्णमनो, विरोच दससहस्सियं॥ 


१८५“राहुमुत्तो यथा सूरियो, तापेन अतिरोचति। 
तथेव लोका मुञ्चित्वा, विरोच सिरिया तुवं॥ 


९८६."यथा या काचि नदियो, ओसरन्ति महोदधिं । 
एवं सदेवका लोका, ओसरन्तु तवन्तिके” ॥ 


९८७तेहि थुतप्पसत्थो सो, दस धम्मे समादिय। 
ते धम्मे परिपूरेन्तो, पवनं पाविसी तदाति॥ 


सुमेधपत्थनाकथा निड्टिता । 
३. दीपङ्करबुद्धवंसो 


९. तदा ते भोजयित्वान, ससङ्घं लोकनायकं । 
उपगच्छुं सरणं तस्स, दीपङ्करस्स सत्थुनो॥ 


२. सरणागमने कञ्चि, निवेसेसि तथागतो । 

कञ्चि पञ्चसु सीलेसु, सीले दसविधे परं॥ 


३. कस्सचि देति सामञ्जं, चतुरो फलमुत्तमे । 
कस्सचि असमे धम्मे, देति सो पटिसम्भिदा॥ 


४. कस्सचि वरसमापत्तियो, अट्ट देति नरासभो। 
तिस्सो कस्सचि विज्जायो, छळभिञ्ञा पवेच्छति॥ 


५. तेन योगेन जनकायं, ओवदति महामुनि । 
तेन वित्थारिकं आसि, लोकनाथस्स सासनं॥ 


६. महाहनुसभक्खन्धो, दीपङ्करस्स नामको । 
बहू जने तारयति, परिमोचेति दुग्गतिं॥ 


७. बोधनेय्यं जनं दिस्वा, सतसहस्सेपि योजने। 
खणेन उपगन्त्वान, बोधेति तं महामुनि॥ 


८. पठमाभिसमये बुद्धो, कोटिसतमबोधयि । 
दुतियाभिसमये नाथो, नवृतिकोटिमबोधयि॥ 


९. यदा च देवभवनम्हि, बुद्धो धम्ममदेसयि। 
नबुतिकोटिसहस्सानं, ततियाभिसमयो अहु॥ 


१०. सन्निपाता तयो आसुँ, दीपङ्करस्स सत्थुनो। 
कोटिसतसहस्सानं, पठमो आसि समागमो॥ 


११. पुन नारदकूटम्हि, पविवेकगते जिने। 
खीणासवा वीतमला, समिंसु सतकोटियो॥ 


१२. यम्हि काले महावीरो, सृदस्सनसिलुच्चये । 
नवकोटिसहस्सेहि, पवारेसि महामुनि॥ 


१३. दसवीससहस्सानं, धम्माभिसमयो अहु। 
एकद्विन्नं अभिसमया, गणनातो असङ्किया॥ 


१४. वित्थारिकं बाहुजञ्जं, इद्धं फोतं अहू तदा। 
दीपङ्करस्स भगवतो, सासनं सुविसोधितं॥ 

चत्तारि सतसहस्सानि, छळभिञ्ञा महिद्धिका । 
दीपङ्करं लोकविदुं, परिवारेन्ति सब्बदा॥ 


ये केचि तेन समयेन, जहन्ति मानुसं भवं । 
अपत्तमानसा सेखा, गरहिता भवन्ति ते॥ 


सुपुप्फितं पावचनं, अरहन्तेहि तादिहि । 
खीणासवेहि विमलेहि, उपसोभति सब्बदा॥ 


नगरं रम्मवती नाम, सुदेवो नाम खत्तियो। 
सुमेधा नाम जनिका, दीपङ्करस्स सत्थुनो॥ 


दसवस्ससहस्सानि, अगारं अज्झ सो वसि [अज्झावसी जिनो (स्या० क०)]। 
हंसा कोञ्चा मयूरा च, तयो पासादमुत्तमा॥ 


तीणिसतसहस्सानि, नारियो समलङ्कता। 
पदुमा नाम सा नारी, उसभकखन्धो अत्रजो॥ 


निमित्ते चतुरो दिस्वा, हत्थियानेन निक्खमि । 
अनूनदसमासानि, पधाने पदही जिनो॥ 


पधानचारं चरित्वान, अबुञ्झि मानसं मुनि । 
ब्रह्मुना याचितो सन्तो, दीपङ्करो महामुनि॥ 


वत्ति चक्कं महावीरो, नन्दारामे सिरीघरे [सिरीधरे (सी०)]। 
निसिन्नो सिरीसमूलम्हि, अका तित्थियमइनं॥ 


सुमङ्गलो च तिस्सो च, अहेसुं अग्गसावका। 
सागतो [सोभितो (क०)] नामुपट्ठाको, दीपङ्करस्स सत्थुनो॥ 


नन्दा चेव सुनन्दा च, अहेसुं अग्गसाविका | 
बोधि तस्स भगवतो, पिप्फलीति पवुच्चति॥ 


तपुस्सभल्लिका [तपस्सुभल्लिका (सी०)] नाम, अहेसुं अग्गुपट्टका । 
सिरिमा कोणा उपड्टिका, दीपङ्करस्स सत्थुनो॥ 


असीतिहत्थमुब्बेधो, दीपङ्करो महामुनि । 
सोभति दीपरुक्खोब, सालराजाव फुल्लितो॥ 

२८. सतसहस्सवस्सानि, आयु तस्स महेसिनो। 
तावता तिट्ठमानो सो, तारेसि जनतं बहुं॥ 


२९. जोतयित्वान सद्धम्मं, सन्तारेत्वा महाजनं । 
जलित्वा अग्गिक्खन्धोव, निब्बुतो सो ससावको॥ 


३०. सा च इद्धि सो च यसो, तानि च पादेसु चक्करतनानि। 
सब्बं तमन्तरहितं [समन्तरहितं (सी० स्या क०)], ननु रित्ता सब्बसङ्कारा [सब्बसङ्काराति (सब्बत्थ)]॥ 


३९. दीपङ्करो जिनो सत्था, नन्दारामम्हि निब्बृतो। 
तत्थेवस्स जिनथूपो, छत्तिसुब्बेधयोजनोति॥ 


दीपङ्करस्स भगवतो वंसो पठमो। 
४. कोण्डञ्जबुद्धवंसो 


९. दोपङ्करस्स अपरेन, कोण्डञ्ञजो नाम नायको । 
अनन्ततेजो अमितयसो, अप्पमेय्यो दुरासदो॥ 


२. धरणूपमो खमनेन, सीलेन सागरूपमो। 
समाधिना मेरूपमो, जाणेन गगनूपमो॥ 


३. इन्द्रियबलबोज्झङ्ग-मग्गसच्चप्पकासनं । 
पकासेसि सदा बुद्धो, हिताय सब्बपाणिनं॥ 


४. धम्मचक्कं पवत्तेन्ते, कोण्डञ्ञे लोकनायके । 
कोटिसतसहस्सानं, पठमाभिसमयो अहु॥ 


५. ततो परम्मि देसेन्ते, नरमरूनं समागमे । 
नबुतिकोटिसहस्सानं, दुतियाभिसमयो अहु॥ 


६. तित्थिये अभिमददन्तो, यदा धम्ममदेसयि। 
असीतिकोटिसहस्सानं, ततियाभिसमयो अहु॥ 


७. सन्निपाता तयो आसुं, कोण्डञ्ञस्स महेसिनो । 
खीणासवानं विमलानं, सन्तचित्तान तादिनं॥ 


८. कोटिसतसहस्सानं, पठमो आसि समागमो। 

दुतियो कोटिसहस्सानं, ततियो नवुतिकोटिनं॥ 


अहं तेन समयेन, विजितावी नाम खत्तियो। 
समुदं अन्तमन्तेन, इस्सरियं वत्तयामहं॥ 


कोटिसतसहस्सानं, विमलानं महेसिनं । 
सह लोकग्गनाथेन, परमन्नेन तप्पयिं॥ 


सोपि मं बुद्धो ब्याकासि, कोण्डञ्जो लोकनायको । 
“*अपरिमेय्यितो कप्पे, बुद्धो लोके भविस्सति॥ 


“पधानं पदहित्वान, कत्वा दुक्करकारिकं | 
अस्सत्थमूले सम्बुद्धो, बुज्झिस्सति महायसो॥ 


“इमस्स जनिका माता, माया नाम भविस्सति। 
पिता सुद्धोदनो नाम, अयं हेस्सति गोतमो॥ 


“कोलितो उपतिस्सो च, अग्गा हेस्सन्ति सावका। 
आनन्दो नामुपट्ठाको, उपट्टिस्सतिमं जिनं॥ 


“खेमा उप्पलवण्णा च, अग्गा हेस्सन्ति साविका। 
बोधि तस्स भगवतो, अस्सत्थोति पवुच्चति॥ 


“चित्तो च हत्थाळवको, अग्गा हेस्सन्तुपड्ुका। 
नन्दमाता च उत्तरा, अग्गा हेस्सन्तुपट्ठिका । 
आयु वस्ससतं तस्स, गोतमस्स यसस्सिनो'॥ 


इदं सुत्वान वचनं, असमस्स महेसिनो । 
आमोदिता नरमरू, बुद्धबीजं किर अयं॥ 


उक्कुड्टिसद्दा वत्तन्ति, अप्फोटेन्ति हसन्ति च। 
कतञ्जली नमस्सन्ति, दससहस्सिदेवता॥ 


“यदिमस्स लोकनाथस्स, विरज्झिस्साम सासनं। 
अनागतम्हि अद्धाने, हेस्साम सम्मुखा इमं॥ 


“यथा मनुस्सा नदिं तरन्ता, पटितित्थं विरज्झिय। 
हेड्टातित्थे गहेत्वान, उत्तरन्ति महानदिं॥ 

“एवमेव मयं सब्बे, यदि मुञ्चामिमं जिनं । 
अनागतम्हि अद्धाने, हेस्साम सम्मुखा इमं''॥ 


तस्साहं वचनं सुत्वा, भिय्यो चित्तं पसादयिं। 
तमेव अत्थं साधेन्तो, महारज्जं जिने अदं । 
महारज्जं ददित्वान [चजित्वा (सी०)], पब्बजि तस्स सन्तिके॥ 


सुत्तन्तं विनयञ्चापि, नवङ्गं सत्थुसासनं । 
सब्बं परियापुणित्वान, सोभयि जिनसासनं॥ 


तत्थप्पमत्तो विहरन्तो, निसज्जद्वानचङ्कमे। 
अभिञ्जापारमि गन्त्वा, ब्रह्मलोकमगञ्छहं॥ 


नगरं रम्मवती नाम, सुनन्दो नाम खत्तियो। 
सुजाता नाम जनिका, कोण्डञ्ञस्स महेसिनो॥ 


दसवस्ससहस्सानि, अगारं अज्झ सो वसि [अगारमज्झे च सो वसि (स्या०)]। 
सुचि सुरुचि सुभो च, तयो पासादमुत्तमा॥ 


तीणिसतसहस्सानि, नारियो समलङ्कता। 
रुचिदेवी नाम नारी, विजितसेनो अत्रजो॥ 


निमित्ते चतुरो दिस्वा, रथयानेन निक्खमि । 
अनूनदसमासानि, पधानं पदही जिनो॥ 


ब्रह्मुना याचितो सन्तो, कोण्डञ्जो द्विपदुत्तमो। 
वत्ति चक्कं महावीरो, देवानं नगरुत्तमे॥ 


. भद्दो चेव सुभद्दो च, अहेसुं अग्गसावका । 


अनुरुद्धो नामुपड्ठाको, कोण्डञ्जस्स महेसिनो॥ 


तिस्सा च उपतिस्सा च, अहेसुं अग्गसाविका। 
सालकल्याणिको बोधि, कोण्डञ्जस्स महेसिनो॥ 


सोणो च उपसोणो च, अहेसुं अग्गुपट्ठका । 
नन्दा चेव सिरीमा च, अहेसुं अग्गुपट्टिका॥ 


सो अट्टासीति हत्थानि, अच्चुग्गतो महामुनि । 


www.tipitaka.org 


Page 27 sur 87 


Vipassana Research Institute 


Page 28 sur 87 


सोभते उळुराजाव सूरियो मज्झन्हिके यथा॥ 


३४. वस्ससतसहस्सानि, आयु विज्जति तावदे । 
तावता तिट्ठमानो सो, तारेसि जनतं बहुं॥ 


३५. खीणासवेहि विमलेहि, विचित्ता आसि मेदनी। 
यथा गगनमुळूहि, एवं सो उपसोभथ॥ 


३६. तेपि नागा अप्पमेय्या, असङ्घोभा दुरासदा । 
बिज्जुपातंव दस्सेत्वा, निब्बुता ते महायसा॥ 


३७. सा च अतुलिया जिनस्स इद्धि, जाणपरिभावितो च समाधि। 
सब्बं तमन्तरहितं, ननु रित्ता सब्बसङ्घारा॥ 


३८. कोण्डञ्ञो पवरो बुद्धो, चन्दारामम्हि निब्बुतो। 
तत्थेव चेतियो चित्तो, सत्त योजनमुस्सितोति॥ 


कोण्डञ्ञस्स भगवतो वंसो दुतियो। 
५. मङ्गलबुद्धवंसो 


१. कोण्डञ्जस्स अपरेन, मङ्गलो नाम नायको । 
तमं लोके निहन्त्वान, धम्मोक्कमभिधारयि॥ 


२. अतुलासि पभा तस्स, जिनेहञ्जेहि उत्तरिं। 
चन्दसूरियपभं हन्त्वा, दससहस्सी विरोचति॥ 


३. सोपि बुद्धो पकासेसि, चतुरो सच्चवरुत्तमे। 
ते ते सच्चरसं पीत्वा, विनोदेन्ति महातमं ॥ 


४. पत्वान बोधिमतुलं, पठमे धम्मदेसने । 
कोटिसतसहस्सानं, धम्माभिसमयो अहु॥ 


५. सुरिन्ददेवभवने, बुद्धो धम्ममदेसयि । 
तदा कोटिसहस्सानं [नवकोटिसहस्सानं (सी०)], दुतियो समयो अहु॥ 


६. यदा सुनन्दो चक्कवत्ती, सम्बुद्धं उपसङ्कमि । 
तदा आहनि सम्बुद्धो, धम्मभेरिं वरुत्तमं॥ 

सुनन्दस्सानुचरा जनता, तदासुं नवुतिकोटियो । 
सब्बेपि ते निरवसेसा, अहेसुं एहि भिक्खुका॥ 


सन्निपाता तयो आसुँ, मङ्गलस्स महेसिनो । 
कोटिसतसहस्सानं, पठमो आसि समागमो॥ 


दुतियो कोटिसतसहस्सानं, ततियो नवुतिकोटिनं। 
खीणासवानं विमलानं, तदा आसि समागमो॥ 


अहं तेन समयेन, सुरुची नाम ब्राह्मणो । 
अज्झायको मन्तधरो, तिण्णं वेदान पारगू॥ 


तमहं उपसङ्कम्म, सरणं गन्त्वान सत्थुनो । 
सम्बुद्धप्पमुखं सङ्घ, गन्धमालेन पूजयिं। 
पूजेत्वा गन्धमालेन, गवपानेन तप्पयि॥ 


सोपि मं बुद्धो ब्याकासि, मङ्गलो द्विपदुत्तमो। 
““अपरिमेय्यितो कप्पे, अयं बुद्धो भविस्सति॥ 


“पधानं पदहित्वान...पे०... हेस्साम सम्मुखा इमं ˆ॥ 


. तस्सापि वचनं सुत्वा, भिय्यो चित्तं पसादयिं। 


उत्तरिं वतमधिट्टासि, दस पारमिपूरिया॥ 


तदा पीतिमनुबूहन्तो, सम्बोधिवरपत्तिया। 
बुद्धे दत्वान मं गेहं, पब्बजि तस्स सन्तिके॥ 


सुत्तन्तं विनयञ्चापि, नवङ्गं सत्थुसासनं । 
सब्बं परियापुणित्वा, सोभयि जिनसासनं॥ 


तत्थप्पमत्तो विहरन्तो, ब्रह्मं भावेत्व भावनं । 
अभिञ्ञापारमि गन्त्वा, ब्रह्मलोकमगच्छहं ॥ 


उत्तरं नाम नगरं, उत्तरो नाम खत्तियो। 
उत्तरा नाम जनिका, मङ्गलस्स महेसिनो॥ 


नववस्ससहस्सानि, अगारं अज्झ सो बसि। 
यसवा सुचिमा सिरीमा, तयो पासादमुत्तमा॥ 

. समतिससहस्सानि, नारियो समलङ्कता । 


यसवती नाम नारी, सीवलो नाम अत्रजो॥ 


निमित्ते चतुरो दिस्वा, अस्सयानेन निक्खमि । 
अनूनअट्ठमासानि, पधानं पदही जिनो॥ 


ब्रह्मुना याचितो सन्तो, मङ्गलो नाम नायको । 
वत्ति चक्कं महावीरो, वने सिरीवरुत्तमे॥ 


सुदेवो धम्मसेनो च, अहेसुं अग्गसावका। 
पालितो नामुपड्डाको, मङ्गलस्स महेसिनो॥ 


सीवला च असोका च, अहेसुं अग्गसाविका। 
बोधि तस्स भगवतो, नागरुक्खोति वुच्चति॥ 


नन्दो चेव विसाखो च, अहेसुं अग्गुपट्ठका । 
अनुला चेव सुतना च, अहेसुं अग्गुपट्टिका॥ 


अट्टासीति रतनानि, अच्चुग्गतो महामुनि । 
ततो निद्धावती रंसी, अनेकसतसहस्सियो॥ 


नबुतिवस्ससहस्सानि, आयु विज्जति तावदे । 
तावता तिट्ठमानो सो, तारेसि जनतं बहुं॥ 


यथापि सागरे ऊमी, न सक्का ता गणेतुये । 
तथेव सावका तस्स, न सक्का ते गणेतुये॥ 


याव अद्ठासि सम्बुद्धो, मङ्गलो लोकनायको । 
न तस्स सासने अत्थि, सकिलेसमरणं [संकिलेसमरणं (सी०)] तदा॥ 


. धम्मोक्कं धारयित्वान, सन्तारेत्वा महाजनं । 


जलित्वा धूमकेतूव, निब्बुतो सो महायसो॥ 


सङ्घारानं सभावत्थं, दस्सयित्वा सदेवके । 
जलित्वा अग्गिक्खन्धोव, सूरियो अत्थङ्गतो यथा॥ 


उय्याने वस्सरे नाम, बुद्धो निब्बायि मङ्गलो । 
तत्थेवस्स जिनथूपो, तिंसयोजनमुग्गतोति॥ 

मङ्गलस्स भगवतो वंसो ततियो। 
६. सुमनबुद्धवंसो 


१. मङ्गलस्स अपरेन, सुमनो नाम नायको । 
सब्बधम्मेहि असमो, सब्बसत्तानमुत्तमो॥ 


२. तदा अमतभेरिं सो, आहनी मेखले पुरे। 
धम्मसङ्कसमायृत्तं, नवङ्गं जिनसासनं॥ 


३. निज्जिनित्वा किलेसे सो, पत्वा सम्बोधिमुत्तमं । 
मापेसि नगरं सत्था, सद्भम्मपुरवरुत्तमं॥ 


४. निरन्तरं अकुटिलं, उजुं विपुलवित्थतं । 
मापेसि सो महावीथि, सतिपद्ठानवरुत्तमं॥ 


५. फले चत्तारि सामञ्ञे, चतस्सो पटिसम्भिदा। 
छळभिञ्ञाद्टुसमापत्ती, पसारेसि तत्थ वीथियं॥ 


६. ये अप्पमत्ता अखिला, हिरिवीरियेहपागता। 
ते ते इमे गुणवरे, आदियन्ति यथा सुखं॥ 


७. एवमेतेन योगेन, उद्धरन्तो महाजनं । 
बोधेसि पठमं सत्था, कोटिसतसहस्सियो॥ 


८. यम्हि काले महावीरो, ओवदी तित्थिये गणे । 
कोटिसहस्साभिसमिंसु [कोटिसतसहस्सानि (स्या० कं०), कोटिसतसहस्सानं (क०)], दुतिये धम्मदेसने॥ 


९. यदा देवा मनुस्सा च, समग्गा एकमानसा। 
निरोधपञ्हं पुच्छिंसु, संसयञ्चापि मानसं ॥ 


१०. तदापि धम्मदेसने, निरोधपरिदीपने । 
नबुतिकोटिसहस्सानं, ततियाभिसमयो अहु॥ 


११. सन्निपाता तयो आमसुं, सुमनस्स महेसिनो। 
खीणासवानं विमलानं, सन्तचित्तान तादिनं॥ 


१२. वस्संवुत्थस्स भगवतो, अभिघुट्ठे पवारणे । 

कोटिसतसहस्सेहि, पवारेसि तथागतो॥ 


ततोपरं सन्निपाते, विमले कञ्चनपब्बते। 
नबुतिकोटिसहस्सानं, दुतियो आसि समागमो॥ 


यदा सक्को देवराजा, बुद्रदस्सनुपागमि । 
असीतिकोटिसहस्सानं, ततियो आसि समागमो॥ 


अहं तेन समयेन, नागराजा महिद्धिको । 
अतुलो नाम नामेन, उस्सन्नकुसलसञ्चयो॥ 


तदाहं नागभावना, निक्खमित्वा सजातिभि। 
नागानं दिब्बतुरियेहि, ससङ्घं जिनमुपट्ठहि॥ 


कोटिसतसहस्सानं, अन्नपानेन तप्पयि। 
पच्चेकदुस्सयुगं दत्वा, सरणं तमुपागमि॥ 


सोपि मं बुद्धो ब्याकासि, सुमनो लोकनायको । 
“अपरिमेय्यितो कप्पे, अयं बुद्धो भविस्सति॥ 


. “पधानं पदहित्वान...पे०... हेस्साम सम्मुखा इमं ॥ 
. तस्सापि वचन सुत्वा, भिय्यो चित्तं पसादयिं। 


उत्तरिं बतमधिट्टासि, दसपारमिपूरिया॥ 


नगरं मेखलं नाम [मेखलं नाम नगरं (सी० स्या०)], सुदत्तो नाम खत्तियो। 


सिरिमा नाम जनिका, सुमनस्स महेसिनो॥ 


नववस्ससहस्सानि, अगारं अज्झ सो वसि। 
चन्दो सुचन्दो वटंसो च, तयो पासादमुत्तमा॥ 


तेसड्रिसतसहस्सानि, नारियो समलङ्कता। 
वटंसिका नाम नारी, अनूपमो नाम अत्रजो॥ 


निमित्ते चतुरो दिस्वा, हत्थियानेन निक्खमि । 
अनूनदसमासानि, पधानं पदही जिनो॥ 


ब्रह्मुना याचितो सन्तो, सुमनो लोकनायको । 
वत्ति चक्कं महावीरो, मेखले पुरमृत्तमे॥ 

सरणो भावितत्तो च, अहेसुं अग्गसावका । 
उदेनो नामुपट्टाको, सुमनस्स महेसिनो॥ 


सोणा च उपसोणा च, अहेसुं अग्गसाविका | 
सोपि बुद्धो अमितयसो, नागमूले अबुज्झथ॥ 


वरुणो चेव सरणो च, अहेसुं अग्गुपट्टका। 
चाला च उपचाला च, अहेसुं अग्गुपट्टिका॥ 


उच्चत्तनेन [उच्चतरेन (क०)] सो बुद्धो, नवुतिहत्थमुग्गतो । 
कञ्चनग्धियसङ्कासो, दससहस्सी विरोचति॥ 


. नबुतिवस्ससहस्सानि, आयु विज्जति तावदे । 


तावता तिट्ठमानो सो, तारेसि जनतं बहुं॥ 


तारणीये तारयित्वा, बोधनीये च बोधयि। 
परिनिब्बायि सम्बुद्धो, उळुराजाव अत्थमि॥ 


ते च खीणासवा भिक्खू, सो च बुद्धो असादिसो। 
अतुलप्पभं दस्सयित्वा, निब्बुता ये महायसा॥ 


तञ्च जाणं अतुलियं, तानि च अतुलानि रतनानि। 
सब्बं तमन्तरहितं, ननु रित्ता सब्बसङ्घारा॥ 


सुमनो यसधरो बुद्धो, अङ्गारामम्हि निब्बुतो। 
तत्थेव तस्स जिनथूपो, चतुयोजनमुग्गतोति॥ 


सुमनस्स भगवतो वंसो चतुत्थो । 


७. रेवतबुद्धवंसो 


सुमनस्स अपरेन, रेवतो नाम नायको। 
अनूपमो असदिसो, अतुलो उत्तमो जिनो॥ 


सोपि धम्मं पकासेसि, ब्रह्मुना अभियाचितो। 
खन्धधातुववत्थानं, अप्पवत्तं भवाभवे॥ 


तस्साभिसमया तीणि, अहेसुं धम्मदेसने। 

गणनाय न वत्तब्बो, पठमाभिसमयो अहु॥ 


यदा अरिन्दमं राजं [राजानं (क०)], विनेसि रेवतो मुनि। 
तदा कोटिसहस्सानं, दुतियाभिसमयो अहु॥ 


सत्ताहं पटिसल्लाना, वुडुहित्वा नरासभो। 
कोटिसतं नरमरूनं, विनेसि उत्तमे फले॥ 


सन्निपाता तयो आसुँ, रेवतस्स महेसिनो। 
खीणासवानं विमलानं, सुविमुत्तान तादिनं॥ 


अतिक्कन्ता गणनपथं, पठमं ये समागता। 
कोटिसतसहस्सानं, दुतियो आसि समागमो॥ 


योपि [यो सो (स्या० कं० क०)] पञ्ञाय असमो, तस्स चक्कानुवत्तको। 
सो तदा ब्याधितो आसि, पत्तो जीवितसंसयं॥ 


तस्स गिलानपुच्छाय, ये तदा उपगता मुनी। 
कोटिसहस्सा अरहन्तो, ततियो आसि समागमो॥ 


अहं तेन समयेन, अतिदेवो नाम ब्राह्मणो । 
उपगन्त्वा रेवतं बुद्धं, सरणं तस्स गञ्छहं॥ 


तस्स सीलं समाधिञ्च, पञ्जागुणमनुत्तमं । 
थोमयित्वा यथाथामं, उत्तरीयमदासहं॥ 


सोपि मं बुद्धो ब्याकासि, रेवतो लोकनायको । 
“अपरिमेय्यितो कप्पे, अयं बुद्धो भविस्सति॥ 


“पधानं पदहित्वान...पे०... हेस्साम सम्मुखा इमं `॥ 
तस्सापि वचनं सुत्वा, भिय्यो चित्तं पसादयिं। 
उत्तरिं बतमधिट्टासि, दसपारमिपूरिया॥ 


तदापि तं बुद्धथम्मं, सरित्वा अनुबूहयि । 
आहरिस्सामि तं धम्मं, यं मय्हं अभिपत्थितं॥ 

नगरं सुधञ्ञवती नाम [सुधम्मकं नाम (सी०), सुधञ्जकं नाम (स्या०)], विपुलो नाम खत्तियो। 


विपुला नाम जनिका, रेवतस्स महेसिनो॥ 

छ च वस्ससहस्सानि [छब्बस्ससहस्सानि (सी० स्या०)], अगारं अज्झ सो वसि। 


सुदस्सनो रतनग्धि, आवेळो च विभूसितो। 
पुञ्जकम्माभिनिब्बत्ता, तयो पासादमुत्तमा॥ 


तेत्तिस च सहस्सानि, नारियो समलङ्कता। 
सुदस्सना नाम नारी, वरुणो नाम अत्रजो॥ 


निमित्ते चतुरो दिस्वा, रथयानेन निक्खमि । 
अनूनसत्तमासानि, पधानं पदही जिनो॥ 


ब्रह्मुना याचितो सन्तो, रेवतो लोकनायको । 
वत्ति चक्कं महावीरो, वरुणारामे सिरीघरे॥ 


वरुणो ब्रह्मदेवो च, अहेसुं अग्गसावका। 
सम्भवो नामुपड्डाको, रेवतस्स महेसिनो॥ 


भहा चेव सुभद्दा च, अहेसुं अग्गसाविका। 
सोपि बुद्धो असमसमो, नागमूले अबुज्झथ॥ 


पदुमो कुञ्जरो चेव, अहेसुं अग्गुपट्ठिका। 
सिरीमा चेव यसवती, अहेसुं अग्गुपट्टिका॥ 


उच्चत्तनेन सो बुद्धो, असीतिहत्थमुग्गतो। 
ओभासेति दिसा सब्बा, इन्दकेतुव उग्गतो॥ 


तस्स सरीरे निब्बत्ता, पभामाला अनुत्तरा । 
दिवा वा यदि वा रत्ति, समन्ता फरति योजनं॥ 


सट्टिवस्ससहस्सानि, आयु विज्जति तावदे । 
तावता तिट्ठमानो सो, तारेसि जनतं बहुं॥ 


दस्सयित्वा बुद्भबलं, अमतं लोके पकासयं। 
निब्बायि अनुपादानो, यथग्गुपादानसङ्कया॥ 


सो च कायो रतननिभो, सो च धम्मो असादिसो। 
सब्बं तमन्तरहितं, ननु रित्ता सब्बसङ्कारा॥ 


रेवतो यसधरो बुद्धो, निब्बुतो सो महापुरे । 

धातुवित्थारिकं आसि, तेसु तेसु पदेसतोति॥ 


रेवतस्स भगवतो वंसो पञ्चमो । 


८. सोभितबुद्धवंसो 


रेवतस्स अपरेन, सोभितो नाम नायको। 
समाहितो सन्तचित्तो, असमो अप्पटिपुग्गलो॥ 


सो जिनो सकगेहम्हि, मानसं विनिवत्तयि। 
पत्वान केवलं बोधिं, धम्मचक्कं पवत्तयि॥ 


याव हेट्ठा अवीचितो, भवग्गा चापि उद्भतो । 
एत्थन्तरे एकपरिसा, अहोसि धम्मदेसने॥ 


. ताय परिसाय सम्बुद्धो, धम्मचक्कं पवत्तयि। 


गणनाय न वत्तब्बो, पठमाभिसमयो अहु॥ 


ततो परम्पि देसेन्ते, मरूनञ्च समागमे । 
नबुतिकोटिसहस्सानं, दुतियाभिसमयो अहु॥ 


पुनापरं राजपुत्तो, जयसेनो नाम खत्तियो। 
आरामं रोपयित्वान, बुद्धे निय्यादयी तदा॥ 


तस्स यागं पकित्तेन्तो, धम्मं देसेसि चक्खुमा । 
तदा कोटिसहस्सानं, ततियाभिसमयो अहु॥ 


सन्निपाता तयो आसुं, सोभितस्स महेसिनो। 
खीणासवानं विमलानं, सन्तचित्तान तादिनं॥ 


उग्गतो नाम सो राजा, दानं देति नरुत्तमे। 
तम्हि दाने समागञ्छुं, अरहन्ता [अरहतं (क०)] सतकोटियो॥ 


. पुनापरं पुरगणो [पुगगणो (क०)], देति दानं नरुत्तमे। 


तदा नबुतिकोटीनं, दुतियो आसि समागमो॥ 


देवलोके वसित्वान, यदा ओरोहती जिनो। 
तदा असीतिकोटीनं, ततियो आसि समागमो॥ 

अहं तेन समयेन, सुजातो नाम ब्राह्मणो । 
तदा ससावकं बुद्धं, अन्नपानेन तप्पयि॥ 


सोपि मं बुद्धो ब्याकासि, सोभितो लोकनायको । 
“अपरिमेय्यितो कप्पे, अयं बुद्धो भविस्सति॥ 


“पधानं पदहित्वान...पे०... हेस्साम सम्मुखा इमं ˆ॥ 
तस्सापि वचनं सुत्वा, हड्डी संविग्गमानसो। 
तमेवत्थमनुप्पत्तिया, उग्गं धितिमकासहं॥ 


सुधम्मं नाम नगरं, सुधम्मो नाम खत्तियो। 
सुधम्मा नाम जनिका, सोभितस्स महेसिनो॥ 


नववस्ससहस्सानि, अगारं अज्झ सो वसि। 
कुमुदो नाळिनो पदुमो, तयो पासादमृत्तमा॥ 


सत्ततिंससहस्सानि, नारियो समलङ्कता । 

मणिला [मखिला (अट्ठ०), समङ्गी (सी०), मकिला (स्या० कं०)] नाम सा नारी, सीहो नामासि अत्रजो॥ 


निमित्ते चतुरो दिस्वा, पासादेनाभिनिक्खमि | 
सत्ताहं पधानचारं, चरित्वा पुरिसृत्तमो॥ 


. ब्रह्मुना याचितो सन्तो, सोभितो लोकनायको । 


वत्ति चक्कं महावीरो, सुधम्मुय्यानमुत्तमे॥ 


असमो च सुनेत्तो च, अहेसुं अग्गसावका । 
अनोमो नामुपट्ठाको, सोभितस्स महेसिनो॥ 


नकुला च सुजाता च, अहेसुं अग्गसाविका। 
बुज्झमानो च सो बुद्धो, नागमूले अबुज्झथ॥ 


रम्मो चेव सुदत्तो च, अहेसुं अग्गुपटुका । 
नकुला चेव चित्ता च, अहेसुं अग्गुपड्टिका॥ 


अट्ट पण्णासरतनं, अच्चुग्गतो महामुनि । 
ओभासेति दिसा सब्बा, सतरंसीव उग्गतो॥ 


यथा सुफुल्लं पवनं, नानागन्धेहि धूपितं । 


www.tipitaka.org 


Vipassana Research Institute 


Page 38 sur 87 


तथेव तस्स पावचनं, सीलगन्धेहि धूपितं ॥ 


२६. यथापि सागरो नाम, दस्सनेन अतप्पियो। 
तथेव तस्स पावचनं, सवणेन अतप्पियं॥ 


२७. नबुतिवस्ससहस्सानि, आयु विज्जति तावदे । 
तावता तिट्ठमानो सो, तारेसि जनतं बहुं॥ 


२८. ओवादं अनुसिट्टिञ्च, दत्वान सेसके जने। 
हृतासनोव तापेत्वा, निब्बुतो सो ससावको॥ 


२९. सो च बुद्धो असमसमो, तेपि सावका बलप्पत्ता। 
सब्बं तमन्तरहितं, ननु रित्ता सब्बसङ्कारा॥ 


३०. सोभितो वरसम्बुद्धो, सीहारामम्हि निब्बुतो । 
धातुवित्थारिकं आसि, तेसु तेसु पदेसतोति॥ 


सोभितस्स भगवतो वंसो छट्ठो। 


९. अनोमदस्सीबुद्धवंसो 


९. सोभितस्स अपरेन, सम्बुद्धो द्विपदुत्तमो। 
अनोमदस्सी अमितयसो, तेजस्सी दुरतिक्कमो॥ 


२. सो छेत्वा बन्धनं सब्बं, विद्भंसेत्वा तयो भवे। 
अनिवत्तिगमनं मग्गं, देसेसि देवमानुसे॥ 


३. सागरोव असङ्घोभो, पब्बतोव दुरासदो । 
आकासोव अनन्तो सो, सालराजाव फुल्लितो॥ 


४. दस्सनेनपि तं बुद्ध, तोसिता होन्ति पाणिनो। 
ब्याहरन्तं गिरं सुत्वा, अमतं पापुणन्ति ते॥ 


५. धम्माभिसमयो तस्स, इद्धो फोतो तदा अहु। 
कोटिसतानि अभिसमिंसु, पठमे धम्मदेसने॥ 


६. ततो परं अभिसमये, वस्सन्ते धम्मवुद्ठियो। 
असीतिकोटियोभिसमिंसु, दुतिये धम्मदेसने॥ 

ततोपरञ्हि वस्सन्ते, तप्पयन्ते च पाणिनं। 
अट्ठसत्ततिकोटीनं, ततियाभिसमयो अहु॥ 


सन्निपाता तयो आसुं, तस्सापि च महेसिनो। 
अभिञ्ञाबलप्पत्तानं, पुप्फितानं विमुत्तिया॥ 


अड्टसतसहस्सानं, सन्निपातो तदा अहु। 
पहीनमदमोहानं, सन्तचित्तान तादिनं॥ 


सत्तसतसहस्सानं, दुतियो आसि समागमो । 
अनङ्गणानं विरजानं, उपसन्तान तादिनं॥ 


छन्नं सतसहस्सानं, ततियो आसि समागमो । 
अभिञ्ञाबलप्पत्तानं, निब्बुतानं तपस्सिनं॥ 


अहं तेन समयेन, यक्खो आसि महिद्धिको । 
नेकानं यक्खकोटीनं, वसवत्तिम्हि इस्सरो॥ 


तदापि तं बुद्धवरं, उपगन्त्वा महेसिनं । 
अन्नपानेन तप्पेसि, ससङ्घं लोकनायकं॥ 


सोपि मं तदा ब्याकासि, विसुद्धनयनो मुनि । 
“अपरिमेय्यितो कप्पे, अयं बुद्धो भविस्सति॥ 


“पधानं पदहित्वान...पे०... हेस्साम सम्मुखा इमं "॥ 
तस्सापि वचनं सुत्वा, हट्ठो संविग्गमानसो। 
उत्तरिं वतमधिट्टासि, दसपारमिपूरिया॥ 


नगरं चन्दवती नाम, यसवा नाम खत्तियो। 
माता यसोधरा नाम, अनोमदस्सिस्स सत्थुनो॥ 


दसवस्ससहस्सानि, अगारं अज्झ सो वसि। 
सिरी उपसिरी वड़ो, तयो पासादमुत्तमा॥ 


तेवीसतिसहस्सानि, नारियो समलङ्कता। 
सिरिमा नाम सा नारी, उपवाणो नाम अत्रजो॥ 


- निमित्ते चतुरो दिस्वा, सिविकायाभिनिक्खमि । 

अनूनदसमासानि, पधानं पदही जिनो॥ 


२१. ब्रह्मुना याचितो सन्तो, अनोमदस्सी महामुनि । 
वत्ति चक्कं महावीरो, उय्याने सो सुदस्सने [सुदस्सनुय्यानमुत्तमे (स्या० कं०)]॥ 


२२. निसभो च अनोमो च [असोको च (सी०)], अहेसुं अग्गसावका। 
वरुणो नामुपड्ठाको, अनोमदस्सिस्स सत्थुनो॥ 


२३. सुन्दरी च सुमना च, अहेसुं अग्गसाविका। 
बोधि तस्स भगवतो, अज्जुनोति पवुच्चति॥ 


२४. नन्दिवट्टो सिरिवड्टो, अहेसुं अग्गुपट्टका। 
उप्पला चेव पदुमा च, अहेसुं अग्गुपड्टिका॥ 


२५. अट्टुपण्णासरतनं, अच्चुग्गतो महामुनि । 
पभा निद्धावती तस्स, सतरंसीव उग्गतो॥ 


२६. वस्ससतसहस्सानि, आयु विज्जति तावदे। 
तावता तिट्ठमानो सो, तारेसि जनतं बहुं॥ 


२७. सुपुप्फितं पावचनं, अरहन्तेहि तादिहि। 
वीतरागेहि विमलेहि, सोभित्थ जिनसासनं॥ 


२८. सो च सत्था अमितयसो, युगानि तानि अतुलियानि। 
सब्बं तमन्तरहितं, ननु रित्ता सब्बसङ्कारा॥ 


२९. अनोमदस्सी जिनो सत्था, धम्मारामम्हि निब्बुतो। 
तत्थेवस्स जिनथूपो, उब्बेधो पञ्चबीसतीति॥ 


अनोमदस्सिस्स भगवतो वंसो सत्तमो। 
१०. पदुमबुद्धवंसो 


९. अनोमदस्सिस्स अपरेन, सम्बुद्धो द्विपदुत्तमो। 
पदुमो नाम नामेन, असमो अप्पटिपुग्गलो॥ 


२. तस्सापि असमं सीलं, समाधिपि अनन्तको। 
असङ्घेय्यं जाणवरं, विमुत्तिपि अनूपमा॥ 

तस्सापि अतुलतेजस्स, धम्मचक्कप्पवत्तने | 
अभिसमया तयो आसुं, महातमपवाहना॥ 


पठमाभिसमये बुद्धो, कोटिसतमबोधयि। 
दुतियाभिसमये धीरो, नबुतिकोटिमबोधयि॥ 


यदा च पदुमो बुद्धो, ओवदी सकमत्रजं । 
तदा असीतिकोटीनं, ततियाभिसमयो अहु॥ 


सन्निपाता तयो आसुं, पदुमस्स महेसिनो। 
कोटिसतसहस्सानं, पठमो आसि समागमो॥ 


कथिनत्थारसमये, उप्पन्ने कथिनचीवरे । 
धम्मसेनापतित्थाय, भिक्खू सिब्बिंसु [याचिसु (क०)] चीवरं॥ 


तदा ते विमला भिक्खू, छळभिञ्जा महिद्धिका । 
तीणि सतसहस्सानि, समिंसु अपराजिता॥ 


पुनापरं सो नरासभो [नरवुसभो (स्या कं०)], पवने वासं उपागमि । 
तदा समागमो आसि, द्विन्नं सतसहस्सिनं॥ 


. अहं तेन समयेन, सीहो आसि मिगाधिभू । 


विवेकमनुबूहन्तं, पवने अद्दसं जिनं॥ 


वन्दित्वा सिरसा पादे, कत्वान तं पदक्खिणं । 
तिक्खत्तुं अभिनादित्वा, सत्ताहं जिनमुपट्टहं ॥ 


सत्ताहं वरसमापत्तिया, वुटुहित्वा तथागतो । 
मनसा चिन्तयित्वान, कोटिभिक्खू समानयि॥ 


तदापि सो महावीरो, तेसं मज्झे वियाकरि | 
“अपरिमेय्यितो कप्पे, अयं बुद्धो भविस्सति॥ 


“पधानं पदहित्वान...पे०... हेस्साम सम्मुखा इमं" ॥ 
तस्सापि वचनं सुत्वा, भिय्यो चित्तं पसादयि। 
उत्तरिं वतमधिट्ठासि, दसपारमिपूरिया॥ 


चम्पकं नाम नगरं, असमो नाम खत्तियो। 

असमा नाम जनिका, पदुमस्स महेसिनो॥ 


दसवस्ससहस्सानि, अगारं अज्झ सो वसि। 
नन्दावसुयसुत्तरा, तयो पासादमुत्तमा॥ 


तेत्तिस च सहस्सानि, नारियो समलङ्कता। 
उत्तरा नाम सा नारी, रम्मो नामासि अत्रजो॥ 


निमित्ते चतुरो दिस्वा, रथयानेन निर्क्खमि । 
अनूनअट्टमासानि, पधानं पदही जिनो॥ 


ब्रह्मुना याचितो सन्तो, पदुमो लोकनायको। 
वत्ति चक्कं महावीरो, धनञ्चुस्यानमृत्तमे॥ 


सालो च उपसालो च, अहेसुं अग्गसावका । 
वरुणो नामुपड्डाको, पदुमस्स महेसिनो॥ 


राधा चेव सुराधा च, अहेसुं अग्गसाविका। 
बोधि तस्स भगवतो, महासोणोति वुच्चति॥ 


भिस्यो चेव असमो च, अहेसुं अग्गुपट्टका । 
रुची च नन्दरामा च, अहेसुं अग्गुपड्टिका॥ 


अट्टपण्णासरतनं, अच्चुग्गतो महामुनि । 
पभा निद्धावती तस्स, असमा सब्बसो दिसा॥ 


चन्दप्पभा सूरियप्पभा, रतनग्गिमणिप्पभा । 
सब्बापि ता हता होन्ति, पत्वा जिनपभृत्तमं॥ 


वस्ससतसहस्सानि, आयु विज्जति तावदे । 
तावता तिट्ठमानो सो, तारेसि जनतं बहुं॥ 


परिपक्कमानसे सत्ते, बोधयित्वा असेसतो। 
सेसके अनुसासित्वा, निब्बुतो सो ससावको॥ 


उरगोव तचं जिण्णं, वद्भपत्तंव पादपो। 
जहित्वा सब्बसङ्कारे, निब्बुतो सो यथा सिखी॥ 

२९. पदुमो जिनवरो सत्था, धम्मारामम्हि निब्बुतो । 
धातुवित्थारिकं आसि, तेसु तेसु पदेसतोति॥ 


पदुमस्स भगवतो वंसो अट्ठमो। 
११. नारदबुद्धवंसो 


९. पदुमस्स अपरेन, सम्बुद्धो द्विपदुत्तमो। 
नारदो नाम नामेन, असमो अप्पटिपुग्गलो॥ 


२. सो बुद्धो चक्कवत्तिस्स, जेट्ठो दयितओरसो। 
आमुक्कमालाभरणो, उय्यानं उपसङ्कमि॥ 


३. तत्थासि रुक्खो यसविपुलो, अभिरूपो ब्रह्म सुचि। 
तमज्झपत्वा उपनिसीदि, महासोणस्स हेटुतो॥ 


४. तत्थ जाणवरुप्पज्जि, अनन्तं वजिरूपमं । 
तेन विचिनि सङ्कारे, उक्कुज्जमवकुज्जकं [कुज्जतं (स्या० कं०)]॥ 


५. तत्थ सब्बकिलेसानि, असेसमभिवाहयि । 
पापुणी केवलं बोधिं, बुद्धजाणे च चुद्दस॥ 


६. पापुणित्वान सम्बोधिं, धम्मचक्कं पवत्तयि। 
कोटिसतसहस्सानं, पठमाभिसमयो अहु॥ 


७. महादोणं नागराजं, विनयन्तो महामुनि । 
पाटिहेरं तदाकासि, दस्सयन्तो सदेवके ॥ 


८. तदा देवमनुस्सानं, तम्हि धम्मप्पकासने । 
नबुतिकोटिसहस्सानि, तरिंसु सब्बसंसयं॥ 


९. यम्हि काले महावीरो, ओवदी सकमत्रजं । 
असीतिकोटिसहस्सानं, ततियाभिसमयो अहु॥ 


१०. सन्निपाता तयो आसुँ, नारदस्स महेसिनो। 
कोटिसतसहस्सानं, पठमो आसि समागमो॥ 


११. यदा बुद्धो बुद्भगुणं, सनिदानं पकासयि। 

१६. 

नबुतिकोटिसहस्सानि, समिंसु विमला तदा॥ 


यदा वेरोचनो नागो, दानं ददाति सत्थुनो। 
तदा समिंसु जिनपृत्ता, असीतिसतसहस्सियो॥ 


अहं तेन समयेन, जटिलो उग्गतापनो। 
अन्तलिक्खचरो आसि, पञ्चाभिञ्ञासु पारगू॥ 


तदापाहं असमसमं, ससङ्घं सपरिज्जनं । 
अन्नपानेन तप्पेत्वा, चन्दनेनाभिपूजयिं॥ 


सोपि मं तदा ब्याकासि, नारदो लोकनायको । 
“अपरिमेय्यितो कप्पे, अयं बुद्धो भविस्सति॥ 


“पधानं पदहित्वान...पे०... हेस्साम सम्मुखा इमं ॥ 
तस्सापि वचनं सुत्वा, भिय्यो हासेत्व मानसं । 
अधिट्ठहिं वतं उग्गं, दसपारमिपूरिया॥ 


नगरं धञ्ञवती नाम, सुदेवो नाम खत्तियो। 
अनोमा नाम जनिका, नारदस्स महेसिनो॥ 


नववस्ससहस्सानि, अगारं अज्झ सो वसि। 
जितो विजिताभिरामो, तयो पासादमुत्तमा॥ 


तिचत्तारीससहस्सानि, नारियो समलङ्कता । 
विजितसेना नाम नारी, नन्दुत्तरो नाम अत्रजो॥ 


निमित्ते चतुरो दिस्वा, पदसा गमनेन निक्खमि । 
सत्ताहं पधानचारं, अचरी पुरिसुत्तमो [लोकनायको (सी० क०)]॥ 


ब्रह्मना याचितो सन्तो, नारदो लोकनायको । 
वत्ति चक्कं महावीरो, धनञ्चुय्यानमृत्तमे॥ 


भइसालो जितमित्तो, अहेसुं अग्गसावका । 
वासेट्टी नामुपट्टाको, नारदस्स महेसिनो॥ 


उत्तरा फग्गुनी चेव, अहेसुं अग्गसाविका । 
बोधि तस्स भगवतो, महासोणोति वुच्चति ॥ 

उग्गरिन्दो वसभो च, अहेसुं अग्गुपट्टका । 
इन्दावरी च वण्डी [उन्दी (सी०), गण्डी (स्या० कं०)] च, अहेसुं अग्गुपट्टिका॥ 


अडट्डासीतिरतनानि, अच्चुग्गतो महामुनि । 
कञ्चनग्धियसङ्कासो, दससहस्सी विरोचति॥ 


तस्स ब्यामप्पभा काया, निद्धावति दिसोदिसं । 
निरन्तरं दिवारत्ति, योजनं फरते सदा॥ 


न केचि तेन समयेन, समन्ता योजने जना। 
उक्कापदीपे उज्जालेन्ति, बुद्धरंसीहि ओत्थटा॥ 


नवुतिवस्ससहस्सानि, आयु विज्जति तावदे । 
तावता तिट्ठमानो सो, तारेसि जनतं बहुं॥ 


यथा उळूहि गगनं, विचित्तं उपसोभति। 
तथेव सासनं तस्स, अरहन्तेहि सोभति॥ 


संसारसोतं तरणाय, सेसके पटिपन्नके । 
धम्मसेतुं दळहं कत्वा, निब्बुतो सो नरासभो॥ 


सोपि बुद्धो असमसमो, तेपि खीणासवा अतुलतेजा। 
सब्बं तमन्तरहितं, ननु रित्ता सब्बसङ्घारा॥ 


नारदो जिनवसभो, निब्बुतो सुदस्सने पुरे । 
तत्थेवस्स थूपवरो, चतुयोजनमुग्गतोति॥ 


नारदस्स भगवतो वंसो नवमो। 
१२. पदुमृत्तरबुद्धवंसो 


नारदस्स अपरेन, सम्बुद्धो द्विपदुत्तमो। 
पदुमुत्तरो नाम जिनो, अक्खोभो सागरूपमो॥ 


मण्डकप्पोव सो आसि, यम्हि बुद्धो अजायथ। 
उस्सन्नकुसला जनता, तम्हि कप्पे अजायथ॥ 


पदुमुत्तरस्स भगवतो, पठमे धम्मदेसने। 

कोटिसतसहस्सानं, धम्माभिसमयो अहु॥ 


ततो परम्पि वस्सन्ते, तप्पयन्ते च पाणिने। 
सत्ततिससतसहस्सानं, दुतियाभिसमयो अहु॥ 


यम्हि काले महावीरो, आनन्दं उपसङ्कमि । 
पितुसन्तिकं उपगन्त्वा, आहनी अमतदुन्दुभि॥ 


आहते अमतभेरिम्हि, वस्सन्ते धम्मबुट्टिया । 
पञ्जाससतसहस्सानं, ततियाभिसमयो अहु॥ 


ओवादको विञ्ञापको, तारको सब्बपाणिनं । 
देसनाकुसलो बुद्धो, तारेसि जनतं बहुं॥ 


सन्निपाता तयो आसुँ, पदुमुत्तरस्स सत्थुनो। 
कोटिसतसहस्सानं, पठमो आसि समागमो॥ 


यदा बुद्धो असमसमो, वसि वेभारपब्बते । 
नबुतिकोटिसहस्सानं, दुतियो आसि समागमो॥ 


पुन चारिकं पक्कन्ते, गामनिगमरडुतो। 
असीतिकोटिसहस्सानं, ततियो आसि समागमो॥ 


अहं तेन समयेन, जटिलो नाम रट्ठिको। 
सम्बुद्भप्पमुखं सङ्गं, सभत्तं दुस्समदासहं॥ 


सोपि मं बुद्धो ब्याकासि, सङ्घमज्झे निसीदिय। 
“सतसहस्सितो कप्पे, अयं बुद्धो भविस्सति॥ 


“पधानं पदहित्वान...पे०... हेस्साम सम्मुखा इमं `॥ 
तस्सापि वचनं सुत्वा, उत्तरिं वतमधिद्टुहिं । 
अकासि उग्गदळहं धिति, दसपारमिपूरिया॥ 


ब्याहता तित्थिया सब्बे, विमना दुम्मना तदा। 
न तेसं केचि परिचरन्ति, रडतो निच्छुभन्ति ते॥ 


सब्बे तत्थ समागन्त्वा, उपगच्छुं बुद्धसन्तिके | 
तुवं नाथो महावीर, सरणं होहि चक्खुम॥ 

अनुकम्पको कारुणिको, हितेसी सब्बपाणिनं । 
सम्पत्ते तित्थिये सब्बे, पञ्चसीले पतिट्ठपि॥ 


एवं निराकुलं आसि, सुञ्ञतं तित्थियेहि तं । 
विचित्तं अरहन्तेहि, बसीभूतेहि तादिहि॥ 


नगरं हंसवती नाम, आनन्दो नाम खत्तियो। 
सुजाता नाम जनिका, पदुमुत्तरस्स सत्थुनो॥ 


. दसवस्ससहस्सानि, अगारं अज्झ सो वसि। 


नरवाहनो यसो वसवत्ती [नारिवाहनो यसवती (स्या० कं०)], तयो पासादमुत्तमा॥ 


तिचत्तारीससहस्सानि, नारियो समलङ्कता। 
वसुदत्ता नाम नारी, उत्तमो नाम अत्रजो॥ 


निमित्ते चतुरो दिस्वा, पासादेनाभिनिक्खमि । 
सत्ताहं पधानचारं, अचरी पुरिसुत्तमो॥ 


ब्रह्मुना याचितो सन्तो, पदुमुत्तरो विनायको । 
वत्ति चक्कं महावीरो, मिथिलुय्यानमुत्तमे॥ 


देवलो च सुजातो च, अहेसुं अग्गसावका। 
सुमनो नामुपट्ठाको, पदुमुत्तरस्स महेसिनो॥ 


अमिता च असमा च, अहेसुं अग्गसाविका। 
बोधि तस्स भगवतो, सललोति पबुच्चति॥ 


वितिण्णो चेव [अमितो चेव (स्या०)] तिस्सो च, अहेसुं अग्गुपट्टका । 
हट्टा चेव विचित्ता च, अहेसुं अग्गुपट्टिका॥ 


अट्ट पण्णासरतनं, अच्चुग्गतो महामुनि । 
कञ्चनग्धियसङ्कासो, ्रत्तिसवरलक्खणो॥ 


कुट्टा कवाटा भित्ती च, रुक्खा नगसिलुच्चया। 
न तस्सावरणं अत्थि, समन्ता द्वादसयोजने॥ 


वस्ससतसहस्सानि, आयु विज्जति तावदे । 
तावता तिट्ठमानो सो, तारेसि जनतं बहुं॥ 

३०. सन्तारेत्वा बहुजनं, छिन्दित्वा सब्बसंसयं । 
जलित्वा अग्गिक्खन्धोव निब्बुतो सो ससावको॥ 


३९. पदुमुत्तरो जिनो बुद्धो, नन्दारामम्हि निब्बुतो। 
तत्थेवस्स थूपवरो, द्वादसुब्बेधयोजनोति॥ 


पदुमुत्तरस्स भगवतो वंसो दसमो। 
१३. सुमेधबुद्धवंसो 


९. पदुमुत्तरस्स अपरेन, सुमेधो नाम नायको । 
दुरासदो उग्गतेजो, सब्बलोकुत्तमो मुनि॥ 


२. पसन्ननेत्तो सुमुखो, ब्रहा उजु पतापवा। 
हितेसी सब्बसत्तानं, बहू मोचेसि बन्धना॥ 


३. यदा बुद्धो पापुणित्वा, केवलं बोधिमुत्तमं । 
सुदस्सनम्हि नगरे, धम्मचक्कं पवत्तयि॥ 


४. तस्सापि अभिसमया तीणि, अहेसुं धम्मदेसने । 
कोटिसतसहस्सानं, पठमाभिसमयो अहु॥ 


५. पुनापरं कुम्भकण्णं, यक्खं सो दमयी जिनो। 
नबुतिकोटिसहस्सानं, दुतियाभिसमयो अहु॥ 


६. पुनापरं अमितयसो, चतुसच्चं पकासयि । 
असीतिकोटिसहस्सानं, ततियाभिसमयो अहु॥ 


७. सन्निपाता तयो आसुँ, सुमेधस्स महेसिनो। 
खीणासवानं विमलानं, सन्तचित्तान तादिनं॥ 


८. सुदस्सनं नाम नगरं, उपगञ्छि जिनो यदा। 
तदा खीणासवा भिक्खू, समिंसु सतकोटियो॥ 


९. पुनापरं देवकूटे, भिकखूनं कथिनत्थते । 
तदा नबुतिकोटीनं, दुतियो आसि समागमो॥ 


१०. पुनापरं दसबलो, यदा चरति चारिकं । 

तदा असीतिकोटीनं, ततियो आसि समागमो॥ 


अहं तेन समयेन, उत्तरो नाम माणवो। 
असीतिकोटियो मरहं, घरे सन्निचितं धनं॥ 


केवलं सब्बं दत्वान, ससङ्घे लोकनायके । 
सरणं तस्सुपगञ्छिं, पब्बज्जञ्चाभिरोचयिं॥ 


सोपि मं बुद्धो ब्याकासि, करोन्तो अनुमोदनं । 
““तिंसकप्पसहस्सम्हि, अयं बुद्धो भविस्सति॥ 


“पधानं पदहित्वान...पे०... हेस्साम सम्मुखा इमं "॥ 
तस्सापि वचनं सुत्वा, भिय्यो चित्तं पसादयिं। 
उत्तरिं वतमधिट्टासि, दसपारमिपूरिया॥ 


सुत्तन्तं विनयञ्चापि, नवङ्गं सत्थुसासनं । 
सब्बं परियापुणित्वान, सोभयि जिनसासनं॥ 


तत्थप्पमत्तो विहरन्तो, निसज्जट्ठानचङ्कमे । 
अभिञ्ञासु पारमिं गन्त्वा, ब्रह्मलोकमगञ्छहं॥ 


सुदस्सनं नाम नगरं, सुदत्तो नाम खत्तियो। 
सुदत्ता नाम जनिका, सुमेधस्स महेसिनो॥ 


नववस्ससहस्सानि, अगारं अज्झ सो वसि। 
सुचन्दकञ्चनसिरिवङ्टा, तयो पासादमुत्तमा॥ 


तिसोळससहस्सानि, नारियो समलङ्कता। 
सुमना नाम सा नारी, पुनब्बसु नाम अत्रजो॥ 


निमित्ते चतुरो दिस्वा, हत्थियानेन निक्खमि । 
अनूनकं अड्डमासं, पधानं पदही जिनो॥ 


ब्रह्मुना याचितो सन्तो, सुमेधो लोकनायको । 
वत्ति चक्कं महावीरो, सुदस्सनुय्यानमुत्तमे॥ 


सरणो सब्बकामो च, अहेसुं अग्गसावका। 
सागरो नामुपड्डाको, सुमेधस्स महेसिनो॥ 

२४. रामा चेव सुरामा च, अहेसुं अग्गसाविका। 


२५. 


२६. 


२७. 


२८. 


२९. 


३०. 


३१. 


बोधि तस्स भगवतो, महानीपोति वुच्चति॥ 


उरुवेला यसवा च, अहेसुं अग्गुपट्टका। 
यसोधरा सिरिमा च [यसा नाम सिरिमा च (स्या० कं०)], अहेसुं अग्गुपड्टिका॥ 


अट्ठासीतिरतनानि, अच्चुग्गतो महामुनि । 
ओभासेति दिसा सब्बा, चन्दो तारगणे यथा॥ 


चक्कवत्तिमणी नाम, यथा तपति योजनं। 
तथेव तस्स रतनं, समन्ता फरति योजनं॥ 


नबुतिवस्ससहस्सानि, आयु विज्जति तावदे । 
तावता तिट्ठमानो सो, तारेसि जनतं बहुं॥ 


तेविज्जछळभिञ्जेहि, बलप्पत्तेहि तादिहि। 
समाकुलमिदं आसि, अरहन्तेहि साधुहि॥ 


तेपि सब्बे अमितयसा, विप्पमृत्ता निरूपधी। 
जाणालोकं दस्सयित्वा, निब्बुता ते महायसा॥ 


सुमेधो जिनवरो बुद्धो, मेधारामम्हि निब्बुतो। 
धातुवित्थारिकं आसि, तेसु तेसु पदेसतोति॥ 


सुमेधस्स भगवतो वंसो एकादसमो । 
१४. सुजातबुद्धव॑सो 


तत्थेव मण्डकप्पम्हि, सुजातो नाम नायको। 
सीहहनुसभवखन्धो, अप्पमेय्यो दुरासदो॥ 


चन्दोव विमलो सुद्धो, सतरंसीव पतापवा । 
एवं सोभति सम्बुद्धो, जलन्तो सिरिया सदा॥ 


पापुणित्वान सम्बुद्धो, केवलं बोधिमुत्तमं । 
सुमङ्गलम्हि नगरे, धम्मचक्कं पवत्तयि॥ 


देसेन्ते [देसेन्तो (स्या० कं०)] पवरं धम्मं, सुजाते लोकनायके [सुजातो लोकनायको (स्या० कं०)]। 

असीतिकोटी अभिसमिंसु, पठमे धम्मदेसने॥ 


यदा सुजातो अमितयसो, देवे वस्सं उपागमि । 
सत्ततिंससतसहस्सानं, दुतियाभिसमयो अहु॥ 


यदा सुजातो असमसमो, उपगच्छि पितुसन्तिकं । 
सट्टिसतसहस्सान॑ [सत्ततिससहस्सानं (सी०)], ततियाभिसमयो अहु॥ 


सन्निपाता तयो आसुँ, सुजातस्स महेसिनो। 
खीणासवानं विमलानं, सन्तचित्तान तादिनं॥ 


अभिञ्ञाबलप्पत्तानं, अप्पत्तानं भवाभवे । 
सट्टिसतसहस्सानि, पठमं सन्निपतिंसु ते॥ 


पुनापरं सन्निपाते, तिदिवोरोहणे जिने। 
पञ्जाससतसहस्सानं, दुतियो आसि समागमो॥ 


उपसङ्कमन्तो नरासभं, तस्स यो अग्गसावको। 
चतूहि सतसहस्सेहि, सम्बुद्धं उपसङ्कमि॥ 


अहं तेन समयेन, चतुदीपम्हि इस्सरो । 
अन्तलिक्खचरो आसि, चक्कवत्ती महब्बलो॥ 


लोके अच्छरियं दिस्वा, अब्भुतं लोमहंसनं । 
उपगन्त्वान वन्दिं सो, सुजातं लोकनायकं ॥ 


चतुदीपे महारज्जं, रतने सत्त उत्तमे। 
बुद्धे निय्यादयित्वान, पब्बजि तस्स सन्तिके॥ 


आरामिका जनपदे, उट्ठानं पटिपिण्डिय । 
उपनेन्ति भिक्खुसङ्घस्स, पच्चयं सयनासनं॥ 


सोपि मं बुद्धो [तदा (स्या० कं०)] ब्याकासि, दससहस्सिम्हि इस्सरो। 
“तिंसकप्पसहस्सम्हि, अयं बुद्धो भविस्सति॥ 


“पधानं पदहित्वान...पे०... हेस्साम सम्मुखा इमं" ॥ 
तस्सापि वचनं सुत्वा, भिय्यो हासं जनेसहं । 
अधिट्ठहिं वतं उग्गं, दसपारमिपूरिया॥ 

सुत्तन्तं विनयञ्चापि, नवङ्गं सत्थुसासनं । 
सब्बं परियापुणित्वान, सोभयि जिनसासनं॥ 


तत्थप्पमत्तो विहरन्तो, ब्रह्मं भावेत्व भावनं । 
अभिञ्ञापारमि गन्त्वा, ब्रह्मलोकमगञ्छहं॥ 


सुमङ्गलं नाम नगरं, उग्गतो नाम खत्तियो। 
माता पभावती नाम, सुजातस्स महेसिनो॥ 


नववस्ससहस्सानि, अगारं अज्झ सो वसि। 
सिरी उपसिरी नन्दो, तयो पासादमुत्तमा॥ 


तेवीसतिसहस्सानि, नारियो समलङ्कता। 
सिरिनन्दा नाम नारी, उपसेनो नाम अत्रजो॥ 


निमित्ते चतुरो दिस्वा, अस्सयानेन निक्खमि । 
अनूननवमासानि, पधानं पदही जिनो॥ 


ब्रह्मुना याचितो सन्तो, सुजातो लोकनायको । 
वत्ति चक्कं महावीरो, सुमङ्गलुय्यानमुत्तमे॥ 


सुदस्सनो सुदेवो च, अहेसुं अग्गसावका। 
नारदो नामुपट्ठाको, सुजातस्स महेसिनो॥ 


नागा च नागसमाला च, अहेसुं अग्गसाविका । 
बोधि तस्स भगवतो, महावेळूति वुच्चति॥ 


सो च रुक्खो घनक्खन्धो [घनरुचिरो (सी० क०)], अच्छिद्दो होति पत्तिको । 


उजु वंसो ब्रह्म होति, दस्सनीयो मनोरमो॥ 


एकक्खन्धो पवड़ित्वा, ततो साखा पभिज्जति। 
यथा सुबद्धो मोरहत्थो, एवं सोभति सो दुमो॥ 


न तस्स कण्टका होन्ति, नापि छिदं महा अहु। 


वित्थिण्णसाखो अविरलो, सन्दच्छायो मनोरमो॥ 


. सुदत्तो चेव चित्तो च, अहेसुं अग्गुपट्टका । 


सुभद्दा च पदुमा च, अहेसुं अग्गुपट्टिका॥ 

३१. पञ्जासरतनो आसि, उच्चत्तनेन सो जिनो। 
सब्बाकारवरूपेतो, सब्बगुणमुपागतो॥ 


३२. तस्स पभा असमसमा, निद्धावति समन्ततो । 
अप्पमाणो अतुलियो, ओपम्मेहि अनूपमो॥ 


३३. नवुतिवस्ससहस्सानि, आयु विज्जति तावदे । 
तावता तिट्ठमानो सो, तारेसि जनतं बहुं॥ 


३४. यथापि सागरे ऊमी, गगने तारका यथा। 
एवं तदा पावचनं, अरहन्तेहि चित्तितं [चित्तकं (स्या० कं०)]॥ 


३५. सो च बुद्धो असमसमो, गुणानि च तानि अतुलियानि। 
सब्बं तमन्तरहितं, ननु रित्ता सब्बसङ्कारा॥ 


३६. सुजातो जिनवरो बुद्धो, सिलारामम्हि निब्बुतो । 
तत्थेव तस्स चेतियो [तत्थेव चेतियो सत्थु (स्या० कं०)], तीणिगाबुतमुग्गतोति॥ 


सुजातस्स भगवतो वंसो द्वादसमो । 


१५. पियदस्सीबुद्धवंसो 


१. सुजातस्स अपरेन, सयम्भू लोकनायको । 
दुरासदो असमसमो, पियदस्सी महायसो॥ 


२. सोपि बुद्धो अमितयसो, आदिच्चोव विरोचति । 
सब्बं तमं निहन्त्वान, धम्मचक्कं पवत्तयि॥ 


३. तस्सापि अतुलतेजस्स, अहेसुं अभिसमया तयो। 
कोटिसतसहस्सानं, पठमाभिसमयो अहु॥ 


४. सुदस्सनो देवराजा, मिच्छादिट्रिमरोचयि। 
तस्स दिड़िं विनोदेन्तो, सत्था धम्ममदेसयि॥ 


५. जनसन्निपातो अतुलो, महासन्निपती तदा। 
नबुतिकोटिसहस्सानं, दुतियाभिसमयो अहु॥ 


६. यदा दोणमुखं हत्थिं, विनेसि नरसारथि। 

असीतिकोटिसहस्सानं, ततियाभिसमयो अहु॥ 


सन्निपाता तयो आसुं, तस्सापि पियदस्सिनो । 
कोटिसतसहस्सानं, पठमो आसि समागमो॥ 


ततो परं नवुतिकोटी, समिंसु एकतो मुनी । 
ततिये सन्निपातम्हि, असीतिकोटियो अहू॥ 


अहं तेन समयेन, कस्सपो नाम ब्राह्मणो [मानवो (स्या० कं०)]। 
अज्झायको मन्तधरो, तिण्णं वेदान पारगू॥ 


. तस्स धम्मं सुणित्वान, पसादं जनयि अहं। 


कोटिसतसहस्सेहि, सङ्घारामं अमापयिं॥ 


तस्स दत्वान आरामं, हट्ठो संविग्गमानसो। 
सरणे पञ्च सीले च [सरणं पञ्चसीलञ्च (सी०)], दळहं कत्वा समादियि॥ 


सोपि मं बुद्धो ब्याकासि, सङ्घमज्झे निसीदिय। 
“अट्टारसे कप्पसते, अयं बुद्धो भविस्सति॥ 


“पधानं पदहित्वान...पे०... हेस्साम सम्मुखा इमं ˆ॥ 
तस्सापि वचनं सुत्वा, भिय्यो चित्तं पसादयि। 
उत्तरिं बतमधिट्टासि, दसपारमिपूरिया॥ 


सुधञ्ञं नाम नगरं, सुदत्तो नाम खत्तियो। 
चन्दा नामासि जनिका, पियदस्सिस्स सत्थुनो॥ 


नववस्ससहस्सानि, अगारं अज्झ सो वसि। 
सुनिम्मलविमलगिरिगुहा, तयो पासादमुत्तमा॥ 


तेत्तिससहस्सानि च, नारियो समलङ्कता । 
विमला नाम नारी च, कञ्चनावेळो नाम अत्रजो॥ 


निमित्ते चतुरो दिस्वा, रथयानेन निक्खमि। 
छमासं पधानचारं, अचरी पुरिसुत्तमो॥ 


ब्रह्मुना याचितो सन्तो, पियदस्सी महामुनि । 
वत्ति चक्कं महावीरो, उसभुय्याने मनोरमे॥ 

२०. पालितो सब्बदस्सी च, अहेसुं अग्गसावका। 
सोभितो नामुपट्टाको, पियदस्सिस्स सत्थुनो॥ 


२१. सुजाता धम्मदिन्ना च, अहेसुं अग्गसाविका। 
बोधि तस्स भगवतो, ककुधोति पवुच्चति॥ 


२२. सन्धको धम्मको चेव, अहेसुं अग्गुपट्टका। 
विसाखा धम्मदिन्ना च, अहेसुं अग्गुपट्टिका॥ 


२३. सोपि बुद्धो अमितयसो, द्वत्तिसवरलक्खणो । 
असीतिहत्थमुब्बेधो, सालराजाव दिस्सति॥ 


२४. अग्गिचन्दसूरियानं, नत्थि तादिसिका पभा। 
यथा अह पभा तस्स, असमस्स महेसिनो॥ 


२५. तस्सापि देवदेवस्स, आयु तावतकं अहु। 
नबुतिवस्ससहस्सानि, लोके अट्टासि चक्खुमा॥ 


२६. सोपि बुद्धो असमसमो, युगानिपि तानि अतुलियानि । 
सब्बं तमन्तरहितं, ननु रित्ता सब्बसङ्घारा॥ 


२७. पियदस्सी मुनिवरो, अस्सत्थारामम्हि निब्बुतो। 
तत्थेवस्स जिनथूपो, तीणियोजनमुग्गतोति॥ 


पियदस्सिस्स भगवतो वंसो तेरसमो। 


९६. अत्थदस्सीबुद्धवंसो 


९. तत्थेव मण्डकप्पम्हि, अत्थदस्सी महायसो। 
महातमं निहन्त्वान, पत्तो सम्बोधिमुत्तमं॥ 


२. ब्रह्मना याचितो सन्तो, धम्मचक्कं पवत्तयि । 
अमतेन तप्पयी लोकं, दससहस्सिसदेवकं ॥ 


३. तस्सापि लोकनाथस्स, अहेसुं अभिसमया तयो। 
कोटिसतसहस्सानं, पठमाभिसमयो अहु॥ 


४. यदा बुद्धो अत्थदस्सी, चरते देवचारिकं । 

कोटिसतसहस्सानं, दुतियाभिसमयो अहु॥ 


पुनापरं यदा बुद्धो, देसेसि पितुसन्तिके । 
कोटिसतसहस्सानं, ततियाभिसमयो अहु॥ 


सन्निपाता तयो आसुँ, तस्सापि च महेसिनो। 
खीणासवानं विमलानं, सन्तचित्तान तादिनं॥ 


अड्टनवुतिसहस्सानं, पठमो आसि समागमो । 
अड्डासीतिसहस्सानं, दुतियो आसि समागमो॥ 


अद्टुसत्ततिसतसहस्सानं, ततियो आसि समागमो। 
अनुपादा विमृत्तानं, विमलानं महेसिनं॥ 


अहं तेन समयेन, जटिलो उग्गतापनो । 
सुसीमो नाम नामेन, महिया सेट्टसम्मतो॥ 


दिब्बं मन्दारवं पुप्फं, पदुमं पारिछत्तकं । 
देवलोकाहरित्वान, सम्बुद्भमभिपूजयिं॥ 


सोपि मं बुद्धो ब्याकासि, अत्थदस्सी महामुनि । 
“अट्टारसे कप्पसते, अयं बुद्धो भविस्सति॥ 


“पधानं पदहित्वान...पे०... हेस्साम सम्मुखा इमं" ॥ 
तस्सापि वचनं सुत्वा, हड्डी [तुट्ठो (स्या० कं०)] संविग्गमानसो । 
उत्तरिं बतमधिट्टासि, दसपारमिपूरिया॥ 


सोभणं नाम नगरं, सागरो नाम खत्तियो। 
सुदस्सना नाम जनिका, अत्थदस्सिस्स सत्थुनो॥ 


दसवस्ससहस्सानि, अगारं अज्झ सो वसि। 
अमरगिरि सुगिरि वाहना, तयो पासादमुत्तमा॥ 


तेत्तिसञ्च सहस्सानि, नारियो समलङ्कता। 
विसाखा नाम नारी च, सेलो नामासि अत्रजो॥ 


निमित्ते चतुरो दिस्वा, अस्सयानेन निक्खमि । 
अनूनअट्टमासानि, पधानं पदही जिनो॥ 

१८. ब्रह्मुना याचितो सन्तो, अत्थदस्सी महायसो। 
वत्ति चक्कं महावीरो, अनोमुय्याने नरासभो॥ 


१९. सन्तो च उपसन्तो च, अहेसुं अग्गसाबका । 
अभयो नामुपड्डाको, अत्थदस्सिस्स सत्थुनो॥ 


२०. धम्मा चेव सुधम्मा च, अहेसुं अग्गसाविका। 
बोधि तस्स भगवतो, चम्पकोति पबुच्चति॥ 


२९. नकुलो च निसभो च, अहेसुं अग्गुपट्टका। 
मकिला च सुनन्दा च, अहेसुं अग्गुपड्टिका॥ 


२२. सोपि बुद्धो असमसमो, असीतिहत्थमुग्गतो। 
सोभते सालराजाव, उळुराजाव पूरितो॥ 


२३. तस्स पाकतिका रंसी, अनेकसतकोटियो। 
उद्भं अधो दस दिसा, फरन्ति योजनं सदा॥ 


२४. सोपि बुद्धो नरासभो, सब्बसत्तुत्तमो मुनि । 
वस्ससतसहस्सानि, लोके अट्ठासि चक्खुमा॥ 


२५. अतुलं दस्सेत्वा ओभासं, विरोचेत्वा सदेवके [अतुलं दस्सयित्चान, ओभासेत्वा सदेवके (सी० क०)]। 
सोपि अनिच्चतं पत्तो, यथग्गुपादानसङ्कया॥ 


२६. अत्थदस्सी जिनवरो, अनोमारामम्हि निब्बुतो । 
धातुवित्थारिकं आसि, तेसु तेसु पदेसतोति॥ 


अत्थदस्सिस्स भगवतो वंसो चुद्दसमो। 
१७. धम्मदस्सीबुद्धवंसो 


९. तत्थेव मण्डकणप्पम्हि, धम्मदस्सी महायसो। 
तमन्धकारं विधमित्वा, अतिरोचति सदेवके ॥ 


२. तस्सापि अतुलतेजस्स, धम्मचक्कप्पवत्तने । 
कोटिसतसहस्सानं, पठमाभिसमयो अहु॥ 


३. यदा बुद्धो धम्मदस्सी, विनेसि सञ्जयं इसिं। 

तदा नवृतिकोटीनं, दुतियाभिसमयो अहु॥ 


यदा सक्को उपागञ्छि, सपरिसो विनायकं । 
तदा असीतिकोटीनं, ततियाभिसमयो अहु॥ 


तस्सापि देवदेवस्स, सन्निपाता तयो अहुं [आसुं (सी० स्या०)]। 
खीणासवानं विमलानं, सन्तचित्तान तादिनं॥ 


यदा बुद्धो धम्मदस्सी, सरणे वस्सं उपागमि । 
तदा कोटिसतसहस्सानं [कोटिसहस्सानं (सी० स्या० कं०)], पठमो आसि समागमो॥ 


पुनापरं यदा बुद्धो, देवतो एति मानुसं । 
तदापि सतकोीनं, दुतियो आसि समागमो॥ 


पुनापरं यदा बुद्धो, पकासेसि धुते गुणे । 
तदा असीतिकोटीनं, ततियो आसि समागमो॥ 


अहं तेन समयेन, सक्को आसि पुरिन्ददो । 
दिब्बेन गन्धमालेन, तुरियेनाभिपूजयि॥ 


. सोपि मं बुद्धो ब्याकासि, देवमज्झे निसीदिय। 


“अट्टारसे कप्पसते, अयं बुद्धो भविस्सति॥ 


- तस्सापि वचनं सुत्वा, भिय्यो चित्तं पसादयिं। 


उत्तरिं वतमधिट्ठासि, दसपारमिपूरिया॥ 


सरणं नाम नगरं, सरणो नाम खत्तियो। 
सुनन्दा नाम जनिका, धम्मदस्सिस्स सत्थुनो॥ 


अद्टुवस्ससहस्सानि, अगारं अज्झ सो वसि। 
अरजो विरजो सुदस्सनो, तयो पासादमृत्तमा॥ 


तिचत्तारीससहस्सानि [चत्तालीससहस्सानि (स्या० कं०)], नारियो समलङ्कता । 
विचिकोळि नाम नारी, अत्रजो पुज्जवड्डनो॥ 


निमित्ते चतुरो दिस्वा, पासादेनाभिनिक्खमि । 
सत्ताहं पधानचारं, अचरी पुरिसुत्तमो॥ 

ब्रह्मुना याचितो सन्तो, धम्मदस्सी नरासभो। 
वत्ति चक्कं महावीरो, मिगदाये नरुत्तमो॥ 


पदुमो फुस्सदेवो च, अहेसुं अग्गसावका । 
सुनेत्तो [सुदत्तो (स्या० कं०)] नामुपट्टाको, धम्मदस्सिस्स सत्थुनो॥ 


खेमा च सच्चनामा च, अहेसुं अग्गसाविका। 
बोधि तस्स भगवतो, बिम्बिजालोति बुच्चति॥ 


. सुभद्दो कटिस्सहो चेव, अहेसुं अग्गुपट्टका । 


साळिया [सालिसा (स्या० कं०)] च कळिया च, अहेसुं अग्गुपड्िका॥ 


सोपि बुद्धो असमसमो, असीतिहत्थमुग्गतो । 
अतिरोचति तेजेन, दससहस्सिम्हि धातुया॥ 


सुफुल्लो सालराजाव, विज्जूव गगने यथा। 
मज्झन्हिकेव सूरियो, एवं सो उपसोभथ॥ 


तस्सापि अतुलतेजस्स, समकं आसि जीवितं । 
वस्ससतसहस्सानि, लोके अट्ठासि चक्खुमा॥ 


ओभासं दस्सयित्वान, विमलं कत्वान सासनं । 
चवि चन्दोव गगने, निब्बुतो सो ससावको॥ 


धम्मदस्सी महावीरो, सालारामम्हि निब्बृतो । 
तत्थेबस्स थृपवरो, तीणियोजनमुग्गतोति॥ 


धम्मदस्सिस्स भगवतो वंसो पन्नरसमो। 
१८. सिद्धत्थबुद्धवंसो 


धम्मदस्सिस्स अपरेन, सिद्धत्थो नाम नायको । 
निहनित्वा तमं सब्बं, सुरियो अब्भुग्गतो यथा॥ 


सोपि पत्वान सम्बोधिं, सन्तारेन्तो सदेवकं । 
अभिवस्सि धम्ममेघेन, निब्बापेन्तो सदेवकं ॥ 


तस्सापि अतुलतेजस्स, अहेसुं अभिसमया तयो। 

कोटिसतसहस्सानं, पठमाभिसमयो अहु॥ 


४. पुनापरं भीमरथे [हिमरड्े (क०)], यदा आहनि दुन्दुभि । 
तदा नबुतिकोटीनं, दुतियाभिसमयो अहु॥ 


५. यदा बुद्धो धम्मं देसेसि, वेभारे सो पुरुत्तमे । 
तदा नवृतिकोटीनं, ततियाभिसमयो अहु॥ 


६. सन्निपाता तयो आसुँ, तस्मिम्पि द्विपदुत्तमे। 
खीणासवानं विमलानं, सन्तचित्तान तादिनं॥ 


७. कोटिसतानं नवृतीनं [नवुतिया (स्या० कं०)], असीतियापि च कोटिनं । 
एते आसुं तयो ठाना, विमलानं समागमे॥ 


८. अहं तेन समयेन, मङ्गलो नाम तापसो। 
उग्गतेजो दुप्पसहो, अभिञ्ञाबलसमाहितो॥ 


९. जम्बुतो फलमानेत्वा [फलमाहत्वा (सी० स्या०)] सिद्धत्थस्स अदासहं। 
पटिग्गहेत्वा सम्बुद्धो, इदं वचनमब्रवि॥ 


१०. ““पस्सथ इमं तापसं, जटिलं उग्गतापनं । 
चतुन्नबुतितो कप्पे, अयं बुद्धो भविस्सति॥ 


११. “पधानं पदहित्वान...पे०... हेस्साम सम्मुखा इमं ॥ 
१२. तस्सापि वचनं सुत्वा, भिय्यो चित्तं पसादयि। 
उत्तरिं वतमधिट्ठासि, दसपारमिपूरिया॥ 


९३. वेभारं नाम नगरं, उदेनो नाम खत्तियो। 
सुफस्सा नाम जनिका, सिद्धत्थस्स महेसिनो॥ 


१४. दसवस्ससहस्सानि, अगारं अज्झ सो वसि। 
कोकासुप्पलकोकनदा, तयो पासादमुत्तमा॥ 


१५. तिसोळससहस्सानि, नारियो समलङ्कता। 
सोमनस्सा नाम सा नारी, अनुपमो नाम अत्रजो॥ 


९६. निमित्ते चतुरो दिस्वा, सिविकायाभिनिक्खमि । 
अनूनदसमासानि, पधानं पदही जिनो॥ 

ब्रह्मुना याचितो सन्तो, सिद्धत्थो लोकनायको । 
वत्ति चक्कं महावीरो, मिगदाये नरुत्तमो॥ 


सम्बलो च सुमित्तो च, अहेसुं अग्गसावका। 
रेवतो नामुपट्ठाको, सिद्धत्थस्स महेसिनो॥ 


सीवला च सुरामा च, अहेसुं अग्गसाविका। 
बोधि तस्स भगवतो, कणिकारोति बुच्चति॥ 


. सुप्पियो च समुद्दो च, अहेसुं अग्गुपट्टका । 


रम्मा चेव सुरम्मा च, अहेसुं अग्गुपड्टिका॥ 


सो बुद्धो सद्विरतनं, अहोसि नभमुग्गतो। 
कञ्चनग्धियसङ्कासो, दससहस्सी विरोचति॥ 


सोपि बुद्धो असमसमो, अतुलो अप्पटिपुग्गलो । 
वस्ससतसहस्सानि, लोके अट्ठासि चक्खुमा॥ 


विपुलं पभं दस्सयित्वा, पुष्फापेत्वान सावके । 
विलासेत्वा समापत्या, निब्बुतो सो ससावको॥ 


सिद्धत्थो मुनिवरो बुद्धो, अनोमारामम्हि निब्बुतो । 
तत्थेवस्स थूपवरो, चतुयोजनमुग्गतोति॥ 


सिद्धत्थस्स भगवतो वंसो सोळसमो। 


१९. तिस्सबुद्धवंसो 


सिद्धत्थस्स अपरेन, असमो अप्पटिपुग्गलो । 
अनन्ततेजो अमितयसो, तिस्सो लोकग्गनायको॥ 


तमन्धकारं विधमित्वा, ओभासेत्वा सदेवकं । 
अनुकम्पको महावीरो, लोके उप्पज्जि चक्खुमा॥ 


तस्सापि अतुला इद्धि, अतुलं सीलं समाधि च। 
सब्बत्थ पारमिं गन्त्वा, धम्मचक्कं पवत्तयि॥ 


सो बुद्धो दससहस्सिम्हि, विञ्जापेसि गिरं सुचि । 

कोटिसतानि अभिसमिंसु, पठमे धम्मदेसने॥ 


दुतियो नवुतिकोटीनं, ततियो सड्टिकोटियो । 
बन्धनातो पमोचेसि, सत्ते [सम्पत्ते (क०)] नरमरू तदा॥ 


सन्निपाता तयो आमुं, तिस्से लोकग्गनायके | 
खीणासवानं विमलानं, सन्तचित्तान तादिनं॥ 


खीणासवसतसहस्सानं, पठमो आसि समागमो। 
नबुतिसतसहस्सानं, दुतियो आसि समागमो॥ 


असीतिसतसहस्सानं, ततियो आसि समागमो। 
खीणासवानं विमलानं, पुप्फितानं विमुत्तिया॥ 


अहं तेन समयेन, सुजातो नाम खत्तियो। 
महाभोगं छड़यित्वा, पब्बजि इसिपब्बजं॥ 


मयि पब्बजिते सन्ते, उप्पज्जि लोकनायको । 
बुद्धोति सहं सुत्वान, पीति मे उपपज्जथ॥ 


दिब्बं मन्दारवं पुप्फं, पदुमं पारिछत्तक॑ | 
उभो हत्थेहि पग्गस्ह, धुनमानो उपागमि॥ 


चतुवण्णपरिवुतं, तस्सं लोकग्गनायकं । 
तमहं पुप्फं गहेत्वा, मत्थके धारयि जिनं॥ 


सोपि मं बुद्धो ब्याकासि, जनमज्झे निसीदिय। 
“द्वेनवुते इतो कप्पे, अयं बुद्धो भविस्सति॥ 


“पधानं पदहित्वान...पे०... हेस्साम सम्मुखा इमं `॥ 
तस्सापि वचनं सुत्वा, भिय्यो चित्तं पसादयिं। 
उत्तरिं वतमधिट्ठासि, दसपारमिपूरिया॥ 


खेमक नाम नगरं, जनसन्धो नाम खत्तियो। 
पदुमा नाम जनिका, तिस्सस्स च महेसिनो॥ 


सत्तवस्ससहस्सानि, अगारं अज्झ सो वसि। 

२३. 

२५. 


२६. 


२७. 


२८. 


समतिससहस्सानि, नारियो समलङ्कता। 
सुभद्दानामिका नारी, आनन्दो नाम अत्रजो॥ 


निमित्ते चतुरो दिस्वा, अस्सयानेन निक्खमि । 
अनूनअट्टमासानि, पधानं पदही जिनो॥ 


ब्रह्मुना याचितो सन्तो, तिस्सो लोकग्गनायको । 
वत्ति चक्कं महावीरो, यसवतियमुत्तमे॥ 


ब्रह्मदेवो उदयो च, अहेसुं अग्गसावका। 
समङ्गो नामुपट्ठाको, तिस्सस्स च महेसिनो॥ 


फुस्सा चेव सुदत्ता च, अहेसुं अग्गसाविका। 
बोधि तस्स भगवतो, असनोति पवुच्चति॥ 


सम्बलो च सिरिमा चेव, अहेसुं अग्गुपट्टका। 
किसागोतमी उपसेना, अहेसुं अग्गुपड्टिका॥ 


सो बुद्धो सड्टिरतनो, अह॒ उच्चत्तने जिनो। 
अनूपमो असदिसो, हिमवा विय दिस्सति॥ 


तस्सापि अतुलतेजस्स, आयु आसि अनुत्तरो। 
वस्ससतसहस्सानि, लोके अट्ठासि चक्खुमा॥ 


उत्तमं पवरं सेट्टं, अनुभोत्वा महायसं । 
जलित्वा अग्गिकखन्धोव, निब्बुतो सो ससावको॥ 


वलाहकोव अनिलेन, सूरियेन विय उस्सवो। 
अन्धकारोव पदीपेन, निब्बुतो सो ससावको॥ 


तिस्सो जिनवरो बुद्धो, नन्दारामम्हि निब्बुतो । 
तत्थेवस्स जिनथूपो, तीणियोजनमुग्गतोति॥ 


तिस्सस्स भगवतो वंसो सत्तरसमो। 
२०. फुस्सबुद्धवंसो 


तत्थेव मण्डकप्पम्हि, अहु सत्था अनुत्तरो। 

अनुपमो असमसमो, फुस्सो लोकग्गनायको॥ 


२. सोपि सब्बं तमं हन्त्वा, विजटेत्वा महाजटं । 
सदेवकं तप्पयन्तो, अभिवस्सि अमतम्बुना॥ 


३. धम्मचक्कं पवत्तेन्ते, फुस्से नक्खत्तमङ्गले। 
कोटिसतसहस्सानं, पठमाभिसमयो अहु॥ 


४. नवुतिसतसहस्सानं, दुतियाभिसमयो अहु। 
असीतिसतसहस्सानं, ततियाभिसमयो अहु॥ 


५. सन्निपाता तयो आसुँ, फुस्सस्सापि महेसिनो। 
खीणासवानं विमलानं, सन्तचित्तान तादिनं॥ 


६. सदट्गिसतसहस्सानं, पठमो आसि समागमो । 
पञ्जाससतसहस्सानं, दुतियो आसि समागमो॥ 


७. चत्तारीससतसहस्सानं, ततियो आसि समागमो। 
अनुपादा विमुत्तानं, वोच्छिन्नपटिसन्धिनं॥ 


८. अहं तेन समयेन, विजितावी नाम खत्तियो। 
छट्टयित्वा महारज्जं, पब्बजि तस्स सन्तिके॥ 


९. सोपि मं बुद्धो ब्याकासि, फुस्सो लोकग्गनायको। 
“द्वेनवुते इतो कप्पे, अयं बुद्धो भविस्सति॥ 


९०. “पधानं पदहित्वान...पे०... हेस्साम सम्मुखा इमं ˆ॥ 
९९. तस्सापि वचनं सुत्वा, भिय्यो चित्तं पसादयि। 
उत्तरिं बतमधिट्ठासि, दसपारमिपूरिया॥ 


१२. सुत्तन्तं विनयञ्चापि, नवङ्गं सत्थुसासनं । 
सब्बं परियापुणित्वा, सोभयि जिनसासनं॥ 


९३. तत्थप्पमत्तो विहरन्तो, ब्रह्मं भावेत्व भावनं । 
अभिञ्ञासु पारमि गन्त्वा, ब्रह्मलोकमगञ्छहं॥ 


१४. कासिकं नाम नगरं, जयसेनो नाम खत्तियो। 
सिरिमा नाम जनिका, फुस्सस्सापि महेसिनो॥ 

नववस्ससहस्सानि, अगारं अज्झ सो वसि। 
गरुळपकख हंस सुवण्णभारा, तयो पासादमुत्तमा॥ 


तिंसइत्थिसहस्सानि, नारियो समलङ्कता । 
किसागोतमी नाम नारी, अनूपमो नाम अत्रजो॥ 


निमित्ते चतुरो दिस्वा, हत्थियानेन निक्खमि । 
छमासं पधानचारं, अचरी पुरिसुत्तमो॥ 


ब्रह्मुना याचितो सन्तो, फुस्सो लोकग्गनायको। 
वत्ति चक्कं महावीरो, मिगदाये नरुत्तमो॥ 


सुरक्खितो धम्मसेनो, अहेसुं अग्गसावका। 
सभियो नामुपट्ठाको, फुस्सस्सापि महेसिनो॥ 


चाला च उपचाला च, अहेसुं अग्गसाविका। 
बोधि तस्स भगवतो, आमण्डोति पवुच्चति॥ 


धनञ्चयो विसाखो च, अहेसुं अग्गुपट्टका। 
पदुमा चेव नागा च, अहेसुं अग्गुपट्टिका॥ 


अट्ट पण्णासरतनं, सोपि अच्चुग्गतो मुनि। 
सोभते सतरंसीव, उळुराजाव पूरितो॥ 


नबुतिवस्ससहस्सानि, आयु विज्जति तावदे । 
तावता तिट्ठमानो सो, तारेसि जनतं बहुं॥ 


ओवदित्वा बहू सत्ते, सन्तारेत्वा बहू जने। 
सोपि सत्था अतुलयसो, निब्बुतो सो ससावको॥ 


फुस्सो जिनवरो सत्था, सेनारामम्हि निब्बुतो । 
धातुवित्थारिकं आसि, तेसु तेसु पदेसतोति॥ 


फुस्सस्स भगवतो बंसो अट्टारसमो। 


२९. विपस्सीबुद्धवंसो 


फुस्सस्स च अपरेन, सम्बुद्धो द्विपदुत्तमो। 


www.tipitaka.org 


Page 65 sur 87 


Vipassana Research Institute 


Page 66 sur 87 


विपस्सी नाम नामेन, लोके उप्पज्जि चक्खुमा॥ 


२. अविज्जं सब्बं पदालेत्वा, पत्तो सम्बोधिमुत्तमं । 
धम्मचक्कं पवत्तेतुं, पक्कामि बन्धुमतीपुरं॥ 


३. धम्मचक्कं पवत्तेत्वा, उभो बोधेसि नायको। 
गणनाय न वत्तब्बो, पठमाभिसमयो अहु॥ 


४. पुनापरं अमितयसो, तत्थ सच्चं पकासयि। 
चतुरासीतिसहस्सानं, दुतियाभिसमयो अहु॥ 


५. चतुरासीतिसहस्सानि, सम्बुद्धं अनुपब्बजुं । 
तेसमारामपत्तानं, धम्मं देसेसि चकखुमा॥ 


६. सब्बाकारेन भासतो, सुत्वा उपनिसादिनो [उपनिस्सा जिनो (स्या० कं०)]। 
तेपि धम्मवरं गन्त्वा, ततियाभिसमयो अहु॥ 


७. सन्निपाता तयो आसुं, विपस्सिस्स महेसिनो। 
खीणासवानं विमलानं, सन्तचित्तान तादिनं॥ 


८. अद्टुसद्विसतसहस्सानं, पठमो आसि समागमो। 
भिक्खुसतसहस्सानं, दुतियो आसि समागमो॥ 


९. असीतिभिकखुसहस्सानं, ततियो आसि समागमो । 
तत्थ भिक्खुगणमज्झे, सम्बुद्धो अतिरोचति॥ 


९०. अहं तेन समयेन, नागराजा महिद्भिको । 
अतुलो नाम नामेन, पुञ्ञवन्तो जुतिन्धरो॥ 


९९. नेकानं नागकोटीनं, परिवारेत्वानहं तदा। 
बज्जन्तो दिब्बतुरियेहि, लोकजेड्टं उपागमि॥ 


१२. उपसङ्कमित्वा सम्बुद्धं, विपस्सि लोकनायकं । 
मणिमुत्तरतनखचितं, सब्बाभरणविभूसितं । 


निमन्तेत्वा धम्मराजस्स, सुवण्णपीठमदासहं॥ 


९३. सोपि मं बुद्धो ब्याकासि, सङ्घमज्झे निसीदिय। 

““एकनवुतितो कप्पे, अयं बुद्धो भविस्सति॥ 


“अहु कपिलव्हया रम्मा, निक्खमित्वा तथागतो। 
पधानं पदहित्वान, कत्वा दुक्करकारिकं ॥ 


““अजपालरुक्खमूलस्मिं, निसीदित्वा तथागतो। 
तत्थ पायासं पग्गस्ह, नेरञ्जरमुपेहिति॥ 


““नेरञ्जराय तीरम्हि, पायासं अद सो जिनो। 
पटियत्तवरमग्गेन, बोधिमूलमुपेहिति॥ 


“ततो पदक्खिणं कत्वा, बोधिमण्डं अनुत्तरो। 
अस्सत्थमूले सम्बोधि, बुज्झिस्सति महायसो॥ 


“इमस्स जनिका माता, माया नाम भविस्सति। 
पिता सुद्भोदनो नाम, अयं हेस्सति गोतमो॥ 


“अनासवा वीतरागा, सन्तचित्ता समाहिता । 
कोलितो उपतिस्सो च, अग्गा हेस्सन्ति सावका । 
आनन्दो नामुपट्ठाको, उपट्टिस्सतिमं जिनं॥ 


“खेमा उप्पलवण्णा च, अग्गा हेस्सन्ति साविका। 
अनासवा वीतरागा, सन्तचित्ता समाहिता। 
बोधि तस्स भगवतो, अस्सत्थोति पवुच्चति॥ 


“चित्तो च हत्थाळवको, अग्गा हेस्सन्तुपड्टका। 
नन्दमाता च उत्तरा, अग्गा हेस्सन्तुपड्टिका । 
आयु वस्ससतं तस्स, गोतमस्स यसस्सिनो॥ 


“इदं सुत्वान वचनं...पे०... हेस्साम सम्मुखा इमं "॥ 
तस्साहं वचनं सुत्वा, भिय्यो चित्तं पसादयिं। 
उत्तरिं वतमधिट्टासि, दसपारमिपूरिया॥ 


नगरं बन्धुमती नाम, बन्धुमा नाम खत्तियो। 
माता बन्धुमती नाम, विपस्सिस्स महेसिनो॥ 


अड्टबस्ससहस्सानि, अगारं अज्झ सो वसि। 
नन्दो सुनन्दो सिरिमा, तयो पासादमुत्तमा॥ 

तिचत्तारीससहस्सानि, नारियो समलङ्कता । 
सुदस्सना नाम सा नारी, समवत्तक्खन्धो नाम अत्रजो॥ 


निमित्ते चतुरो दिस्वा, रथयानेन निक्खमि । 
अनूनअट्टमासानि, पधानं पदही जिनो॥ 


ब्रह्मुना याचितो सन्तो, विपस्सी लोकनायको । 
वत्ति चक्कं महावीरो, मिगदाये नरुत्तमो॥ 


खण्डो च तिस्सनामो च, अहेसुं अग्गसावका। 
असोको नामुपट्ठाको, विपस्सिस्स महेसिनो॥ 


. चन्दा च चन्दमित्ता च, अहेसुं अग्गसाविका। 


बोधि तस्स भगवतो, पाटलीति पवुच्चति॥ 


पुनब्बसुमित्तो नागो च, अहेसुं अग्गुपट्ठका। 
सिरिमा उत्तरा चेव, अहेसुं अग्गुपड्टिका॥ 


असीतिहत्थमुब्बेधो, विपस्सी लोकनायको । 
पभा निद्भावति तस्स, समन्ता सत्तयोजने॥ 


असीतिवस्ससहस्सानि, आयु बुद्धस्स तावदे । 
तावता तिट्ठमानो सो, तारेसि जनतं बहुं॥ 


बहुदेवमनुस्सानं, बन्धना परिमोचयि। 
मग्गामग्गञ्च आचिक्खि, अवसेसपुथुज्जने॥ 


आलोकं दस्सयित्वान, देसेत्वा अमतं पदं । 
जलित्वा अग्गिक्खन्धोव, निब्बुतो सो ससावको॥ 


इद्धिवरं पुञ्जवरं, लक्खणञ्च कुसुमितं । 
सब्बं तमन्तरहितं, ननु रित्ता सब्बसङ्कारा॥ 


विपस्सी जिनवरो बुद्धो, सुमित्तारामम्हि निब्बुतो । 
तत्थेवस्स थूपवरो, सत्तयोजनमुस्सितोति॥ 


विपस्सिस्स भगवतो वंसो एकूनवीसतिमो। 

२२. सिखीबुद्धवंसो 


१. विपस्सिस्स अपरेन, सम्बुद्धो द्विपदुत्तमो । 
सिखिव्हयो आसि जिनो, असमो अप्पटिपुग्गलो॥ 


२. मारसेनं पमद्दित्वा, पत्तो सम्बोधिमुत्तमं । 
धम्मचक्कं पवत्तेसि, अनुकम्पाय पाणिनं॥ 


३. धम्मचक्कं पवत्तेन्ते, सिखिम्हि जिनपुङ्गवे [मुनिपुङ्गवे (सी०)] । 
कोटिसतसहस्सानं, पठमाभिसमयो अहु॥ 


४. अपरम्मि धम्मं देसेन्ते, गणसेट्ठे नरुत्तमे । 
नबुतिकोटिसहस्सानं, दुतियाभिसमयो अहु॥ 


५. यमकपाटिहारियञ्च [यमकं पाटिहीरञ्च (सी०)], दस्सयन्ते सदेवके । 
असीतिकोटिसहस्सानं, ततियाभिसमयो अहु॥ 


६. सन्निपाता तयो आमसुं, सिखिस्सापि महेसिनो। 
खीणासवानं विमलानं, सन्तचित्तान तादिनं॥ 


७. भिक्खुसतसहस्सानं, पठमो आसि समागमो । 
असीतिभिकखुसहस्सानं, दुतियो आसि समागमो॥ 


८. सत्ततिभिक्खुसहस्सानं, ततियो आसि समागमो। 
अनुपलित्तो पदुमंब, तोयम्हि सम्पवड्डितं॥ 


९. अहं तेन समयेन, अरिन्दमो नाम खत्तियो। 
सम्बुद्भप्पमुखं सङ्गं, अन्नपानेन तप्पयि॥ 


९०. बहुं दुस्सवरं दत्वा, दुस्सकोटिं अनप्पकं । 
अलङ्कतं हत्थियानं, सम्बुद्धस्स अदासहं॥ 


११. हत्थियानं निम्मिनित्वा, कप्पियं उपनामयिं। 
पूरयि मानसं मय्हं, निच्चं दळहमुपट्ठितं॥ 


१२. सोपि मं बुद्धो ब्याकासि, सिखी लोकग्गनायको। 
“एकतिसे इतो कप्पे, अयं बुद्धो भविस्सति॥ 

२०. 


२१. 

तस्साहं वचनं सुत्वा, भिय्यो चित्तं पसादयिं। 
उत्तरिं वतमधिट्ठासि, दसपारमिपूरिया॥ 


नगरं अरुणवती नाम, अरुणो नाम खत्तियो। 
पभावती नाम जनिका, सिखिस्सापि महेसिनो॥ 


सत्तवस्ससहस्सानि, अगारं अज्झ सो वसि। 
सुचन्दको गिरि वसभो [सुचन्दो गिरिवहनो (सी०)], तयो पासादमृत्तमा॥ 


चतुवीससहस्सानि, नारियो समलङ्कता । 
सब्बकामा नाम नारी, अतुलो नाम अत्रजो॥ 


निमित्ते चतुरो दिस्वा, हत्थियानेन निक्खमि । 
अट्ठमासं पधानचारं, अचरी पुरिसुत्तमो॥ 


ब्रह्मुना याचितो सन्तो, सिखी लोकग्गनायको । 
वत्ति चक्कं महावीरो, मिगदाये नरुत्तमो॥ 


अभिभू सम्भवो चेव, अहेसुं अग्गसावका। 
खेमङ्करो नामुपट्ठाको, सिखिस्सापि महेसिनो॥ 


सखिला च पदुमा च, अहेसुं अग्गसाविका। 
बोधि तस्स भगवतो, पुण्डरीकोति बुच्चति॥ 


सिरिवड्टो च नन्दो च, अहेसुं अग्गुपड्ठका । 
चित्ता चेव सुगुत्ता च, अहेसुं अग्गुपड्टिका॥ 


उच्चत्तनेन सो बुद्धो, सत्ततिहत्थमुग्गतो । 
कञ्चनग्धियसङ्कासो, द्रत्तिसवरलक्खणो॥ 


तस्सापि ब्यामप्पभा काया, दिवारत्ति निरन्तरं । 
दिसोदिसं निच्छरन्ति, तीणियोजनसो पभा॥ 


सत्ततिवस्ससहस्सानि, आयु तस्स महेसिनो। 
तावता तिट्ठमानो सो, तारेसि जनतं बहुं॥ 


धम्ममेघं पवस्सेत्वा, तेमयित्वा सदेवके । 

खेमन्तं पापयित्वान, निब्बुतो सो ससावको॥ 


२७. अनुब्यञ्जनसम्पन्नं, दरत्तिसवरलक्खणं । 
सब्बं तमन्तरहितं, ननु रित्ता सब्बसङ्कारा॥ 


२८. सिखी मुनिवरो बुद्धो, अस्सारामम्हि निब्बुतो । 
तत्थेवस्स थूपवरो, तीणियोजनमुग्गतोति॥ 


सिखिस्स भगवतो वंसो वीसतिमो। 
२३. वेस्सभूबुद्धवंसो 


१. तत्थेव मण्डकप्पम्हि, असमो अप्पटिपुग्गलो । 
वेस्सभू नाम नामेन, लोके उप्पज्जि नायको [सो जिनो (स्या० कं० क०)]॥ 


२. आदित्तं वत रागग्गि, तण्हानं विजितं तदा। 
नागोव बन्धनं छेत्वा, पत्तो सम्बोधिमृत्तमं॥ 


३. धम्मचक्कं पवत्तेन्ते, वेस्सभूलोकनायके। 
असीतिकोटिसहस्सानं, पठमाभिसमयो अहु॥ 


४. पक्कन्ते चारिकं रडे, लोकजेड़े नरासभे। 
सत्ततिकोटिसहस्सानं, दुतियाभिसमयो अहु॥ 


५. महादिड्टिं विनोदेन्तो, पाटिहेरं करोति सो। 
समागता नरमरू, दससहस्सी सदेवके ॥ 


६. महाअच्छरियं दिस्वा, अब्भुतं लोमहंसनं । 
देवा चेव मनुस्सा च, बुज्झरे सट्टिकोटियो॥ 


७. सन्निपाता तयो आमुं, वेस्सभुस्स महेसिनो। 
खीणासवानं विमलानं, सन्तचित्तान तादिनं॥ 


८. असीतिभिक्खुसहस्सानं, पठमो आसि समागमो। 
सत्ततिभिक्खुसहस्सानं, दुतियो आसि समागमो॥ 


९. सट्टिभिक्खुसहस्सानं, ततियो आसि समागमो। 
जरादिभयभीतानं, ओरसानं महेसिनो॥ 

अहं तेन समयेन, सुदस्सनो नाम खत्तियो। 
निमन्तेत्वा महावीरं, दानं दत्वा महारहं । 
अन्नपानेन वत्थेन, ससङ्घ जिन पूजयि॥ 


तस्स बुद्भस्स असमस्स, चक्कं वत्तितमुत्तमं । 
सुत्वान पणितं धम्मं, पब्बज्जमभिरोचयि॥ 


महादानं पवत्तेत्वा, रत्तिन्दिवमतन्दितो । 
पब्बज्जं गुणसम्पन्नं, पब्बजि जिनसन्तिके॥ 


आचारगुणसम्पन्नो, वत्तसीलसमाहितो। 
सब्बञ्जुतं गवेसन्तो, रमामि जिनसासने॥ 


सद्धापीति उपगन्त्वा, बुद्धं वन्दामि सत्थरं । 
पीति उप्पज्जति मय्हं, बोधियायेव कारणा॥ 


अनिवत्तमानसं जत्वा, सम्बुद्धो एतदब्रवि । 
“एकतिसे इतो कप्पे, अयं बुद्धो भविस्सति॥ 


“अह कपिलव्हया रम्मा...पे०... हेस्साम सम्मुखा इमं "॥ 
तस्साहं वचनं सुत्वा, भिय्यो चित्तं पसादयिं। 
उत्तरिं वतमधिट्टासि, दसपारमिपूरिया॥ 


अनोमं नाम नगरं, सुप्पतीतो नाम खत्तियो। 
माता यसवती नाम, वेस्सभुस्स महेसिनो॥ 


छ च वस्ससहस्सानि, अगारं अज्झ सो वसि। 
रुचि सुरुचि रतिवड्डनो, तयो पासादमुत्तमा॥ 


अनूनतिससहस्सानि, नारियो समलङ्कता। 
सुचित्ता नाम सा नारी, सुप्पबुद्धो नाम अत्रजो॥ 


निमित्ते चतुरो दिस्वा, सिविकायाभिनिक्खमि। 
छमासं पधानचारं, अचरी पुरिसुत्तमो॥ 


ब्रह्मुना याचितो सन्तो, वेस्सभूलोकनायको । 
वत्ति चक्कं महावीरो, अरुणारामे नरुत्तमो॥ 

सोणो च उत्तरो चेव, अहेसुं अग्गसावका। 
उपसन्तो नामुपट्ठाको, वेस्सभुस्स महेसिनो॥ 


रामा [दामा (सी०)] चेव समाला च, अहेसुं अग्गसाविका। 
बोधि तस्स भगवतो, महासालोति वुच्चति॥ 


सोत्थिको चेव रम्भो च, अहेसुं अग्गुपट्टका । 
गोतमी सिरिमा चेव, अहेसुं अग्गुपट्टिका॥ 


सट्टिरतनमुब्बेधो, हेमयूपसमूपमो । 
काया निच्छरति रस्मि, रत्तिव पब्बते सिखी॥ 


सड्टिवस्ससहस्सानि, आयु तस्स महेसिनो। 
तावता तिट्ठमानो सो, तारेसि जनतं बहुं॥ 


धम्मं वित्थारिकं कत्वा, विभजित्वा महाजनं । 
धम्मनावं ठपेत्वान, निब्बुतो सो ससावको॥ 


दस्सनेय्यं सब्बजनं, विहारं इरियापथं। 
सब्बं तमन्तरहितं, ननु रित्ता सब्बसङ्कारा॥ 


. वेस्सभू जिनवरो सत्था, खेमारामम्हि निब्बुतो। 


धातुवित्थारिकं आसि, तेसु तेसु पदेसतोति॥ 


वेस्सभुस्स भगवतो बंसो एकवीसतिमो। 


२४. ककुसन्धबुद्धवंसो 


वेस्सभुस्स अपरेन, सम्बुद्धो द्विपदुत्तमो । 
ककुसन्धो नाम नामेन, अप्पमेय्यो दुरासदो॥ 


उग्घाटेत्वा सब्बभवं, चरियाय पारमि गतो। 
सीहोव पञ्जरं भेत्वा, पत्तो सम्बोधिमृत्तमं॥ 


धम्मचक्कं पवत्तेन्ते, ककुसन्धे लोकनायके । 
चत्तारीसकोटिसहस्सानं, धम्माभिसमयो अहु॥ 


अन्तलिक्खम्हि आकासे, यमकं कत्वा विकुब्बनं । 

तिसकोटिसहस्सानं, बोधेसि देवमानुसे॥ 


नरदेवस्स यक्खस्स, चतुसच्चप्पकासने। 
धम्माभिसमयो तस्स, गणनातो असङ्कियो॥ 


ककुसन्धस्स भगवतो, एको आसि समागमो । 
खीणासवानं विमलानं, सन्तचित्तान तादिनं॥ 


चत्तालीससहस्सानं, तदा आसि समागमो । 
दन्तभूमिमनुप्पत्तानं, आसवारिगणकखया॥ 


अहं तेन समयेन, खेमो नामासि खत्तियो। 
तथागते जिनपुत्ते, दानं दत्वा अनप्पकं॥ 


पत्तञ्च चीवरं दत्वा, अञ्जनं मधुलट्डिकं । 
इमेतं पत्थितं सब्बं, पटियादेमि वरं वरं॥ 


सोपि मं बुद्धो ब्याकासि, ककुसन्धो विनायको । 
“इमम्हि भहके कप्पे, अयं बुद्धो भविस्सति॥ 


“अहु कपिलव्हया रम्मा...पे०... हेस्साम सम्मुखा इमं ॥ 
तस्सापि वचनं सुत्वा, भिय्यो चित्तं पसादयि। 
उत्तरिं वतमधिट्ठासि, दसपारमिपूरिया॥ 


नगरं खेमावती नाम, खेमो नामासहं तदा। 
सब्बञ्जुतं गवेसन्तो, पब्बजि तस्स सन्तिके॥ 


ब्राह्मणो अग्गिदत्तो च, आसि बुद्भस्स सो पिता। 
विसाखा नाम जनिका, ककुसन्धस्स सत्थुनो॥ 


वसते तत्थ खेमे पुरे, सम्बुद्धस्स महाकुलं । 
नरानं पवरं सेट, जातिमन्तं महायसं॥ 


चतुवस्ससहस्सानि, अगारं अज्झ सो वसि। 

काम -कामवण्ण-कामसुद्धिनामा [सुचि सुरुचि रतिवद्धननामका (सी०)], तयो पासादमुत्तमा॥ 


समतिससहस्सानि, नारियो समलङ्कता। 
रोचिनी नाम सा नारी, उत्तरो नाम अत्रजो॥ 

निमित्ते चतुरो दिस्वा, रथयानेन निक्खमि । 
अनूनअट्टमासानि, पधानं पदही जिनो॥ 


ब्रह्मुना याचितो सन्तो, ककुसन्धो विनायको। 
वत्ति चक्कं महावीरो, मिगदाये नरुत्तमो॥ 


विधुरो च सञ्जीवो च, अहेसुं अग्गसावका। 
बुद्धिजो नामुपट्टाको, ककुसन्धस्स सत्थुनो॥ 


सामा च चम्पानामा च, अहेसुं अग्गसाविका। 
बोधि तस्स भगवतो, सिरीसोति पवुच्चति॥ 


अच्चुतो च सुमनो च, अहेसुं अग्गुपट्टका । 
नन्दा चेव सुनन्दा च, अहेसुं अग्गुपड्टिका॥ 


चत्तालीसरतनानि, अच्चुग्गतो महामुनि । 
कनकप्पभा निच्छरति, समन्ता दसयोजनं॥ 


चत्तालीसवस्ससहस्सानि, आयु तस्स महेसिनो। 
तावता तिट्ठमानो सो, तारेसि जनतं बहुं॥ 


धम्मापणं पसारेत्वा, नरनारीनं सदेवके । 
नदित्वा सीहनादंव, निब्बुतो सो ससावको॥ 


अङ्टङ्गवचनसम्पन्नो, अच्छिद्दानि निरन्तरं । 
सब्बं तमन्तरहितं, ननु रित्ता सब्बसङ्कारा॥ 


ककुसन्धो जिनवरो, खेमारामम्हि निब्बुतो । 
तत्थेवस्स थूपवरो, गावुतं नभमुग्गतोति॥ 


ककुसन्धस्स भगवतो वंसो द्वावीसतिमो। 
२५. कोणागमनबुद्धवंसो 


ककुसन्धस्स अपरेन, सम्बुद्धो द्विपदुत्तमो। 
कोणागमनो नाम जिनो, लोकजेड्ो नरासभो॥ 


दसधम्मे पूरयित्वान, कन्तारं समतिक्कमि । 

पवाहिय मलं सब्बं, पत्तो सम्बोधिमृत्तमं॥ 


धम्मचक्कं पवत्तेन्ते, कोणागमननायके। 
तिसकोटिसहस्सानं, पठमाभिसमयो अहु॥ 


पाटिहीरं करोन्ते च, परवादप्पमददने । 
बीसतिकोटिसहस्सानं, दुतियाभिसमयो अहु॥ 


ततो विकुब्बनं कत्वा, जिनो देवपुरं गतो । 
बसते तत्थ सम्बुद्धो, सिलाय पण्डुकम्बले॥ 


पकरणे सत्त देसेन्तो, वस्सं वसति सो मुनि। 
दसकोटिसहस्सानं, ततियाभिसमयो अहु॥ 


तस्सापि देवदेवस्स, एको आसि समागमो। 
खीणासवानं विमलानं, सन्तचित्तान तादिनं॥ 


तिसभिक्खुसहस्सानं, तदा आसि समागमो। 
ओघानमतिक्कन्तानं, भिज्जितानञ्च मच्चुया॥ 


अहं तेन समयेन, पब्बतो नाम खत्तियो। 
मित्तामच्चेहि सम्पन्नो, अनन्तबलवाहनो॥ 


सम्बुद्भदस्सनं गन्त्वा, सुत्वा धम्ममनुत्तरं । 
निमन्तेत्वा सजिनसङ्गं, दानं दत्वा यदिच्छकं ॥ 


पटुण्णं चीनपट्टञ्च, कोसेय्यं कम्बलम्पि च। 
सोवण्णपादुकञ्चेब, अदासि सत्थुसावके॥ 


सोपि मं बुद्धो ब्याकासि, सङ्घमज्झे निसीदिय। 
“इमम्हि भद्दके कप्पे, अयं बुद्धो भविस्सति॥ 


“अहु कपिलव्हया रम्मा...पे०... हेस्साम सम्मुखा इमं" ॥ 


तस्सापि वचनं सुत्वा, भिय्यो चित्तं पसादयि। 
उत्तरिं वतमधिट्ठासि, दसपारमिपूरिया॥ 


सब्बञ्जुतं गवेसन्तो, दानं दत्वा नरुत्तमे। 


ओहायाहं महारज्जं, पब्बजि जिनसन्तिके [तस्स सन्तिके (सी०)]॥ 

नगरं सोभवती नाम, सोभो नामासि खत्तियो। 
वसते तत्थ नगरे, सम्बुद्धस्स महाकुलं॥ 


ब्राह्मणो यञ्जदत्तो च, आसि बुद्धस्स सो पिता। 
उत्तरा नाम जनिका, कोणागमनस्स सत्थुनो॥ 


तीणि वबस्ससहस्सानि, अगारं अज्झ सो वसि। 
तुसितसन्तुसितसन्तुड्ठा, तयो पासादमुत्तमा॥ 


अनूनसोळससहस्सानि, नारियो समलङ्कता । 
रुचिगत्ता नाम नारी, सत्थवाहो नाम अत्रजो॥ 


- निमित्ते चतुरो दिस्वा, हत्थियानेन निक्खमि । 


छमासं पधानचारं, अचरी पुरिसुत्तमो॥ 


ब्रह्मुना याचितो सन्तो, कोणागमननायको । 
वत्ति चक्कं महावीरो, मिगदाये नरुत्तमो॥ 


भिय्यसो उत्तरो नाम, अहेसुं अग्गसावका । 
सोत्थिजो नामुपड्ठाको, कोणागमनस्स सत्थुनो॥ 


समुद्दा उत्तरा चेव, अहेसुं अग्गसाविका। 
बोधि तस्स भगवतो, उदुम्बरोति पबुच्चति॥ 


उग्गो च सोमदेवो च, अहेसुं अग्गुपटुका । 
सीवला चेव सामा च, अहेसुं अग्गुपट्टिका॥ 


उच्चत्तनेन सो बुद्धो, तिंसहत्थसमुग्गतो । 
उक्कामुखे यथा कम्बु, एवं रंसीहि मण्डितो॥ 


तिंसवस्ससहस्सानि, आयु बुद्भस्स तावदे । 
तावता तिट्ठमानो सो, तारेसि जनतं बहुं॥ 


धम्मचेति समुस्सेत्वा, धम्मदुस्सविभूसितं । 
धम्मपुप्फगुळं कत्वा, निब्बुतो सो ससावको॥ 


महाविलासो तस्स जनो, सिरिधम्मप्पकासनो। 
सब्बं तमन्तरहितं, ननु रित्ता सब्बसङ्कारा॥ 

२९. कोणागमनो सम्बुद्धो, पब्बतारामम्हि निब्बुतो । 
धातुवित्थारिकं आसि, तेसु तेसु पदेसतोति॥ 


कोणागमनस्स भगवतो वंसो तेवीसतिमो। 


२६. कस्सपबुद्धवंसो 


९. कोणागमनस्स अपरेन, सम्बुद्धो द्विपदुत्तमो । 
कस्सपो नाम गोत्तेन, धम्मराजा पभङ्करो॥ 


२. सञ्छड्टितं कुलमूलं, बह्नन्नपानभोजनं । 
दत्वान याचके दानं, पूरयित्वान मानसं । 
उसभोव आळकं भेत्वा, पत्तो सम्बोधिमृत्तमं॥ 


३. धम्मचक्कं पवत्तेन्ते, कस्सपे लोकनायके | 
वीसकोटिसहस्सानं, पठमाभिसमयो अहु॥ 


४. चतुमासं यदा बुद्धो, लोके चरति चारिकं । 
दसकोटिसहस्सानं, दुतियाभिसमयो अहु॥ 


५. यमकं विकुब्बनं कत्वा, जाणधातुं पकित्तयि। 
पञ्चकोटिसहस्सानं, ततियाभिसमयो अहु॥ 


६. सुधम्मा देवपुरे रम्मे, तत्थ धम्मं पकित्तयि। 
तीणिकोटिसहस्सानं, देवानं बोधयी जिनो॥ 


७. नरदेवस्स यवखस्स, अपरे धम्मदेसने। 
एतेसानं अभिसमया, गणनातो असङ्किया॥ 


८. तस्सापि देवदेवस्स, एको आसि समागमो। 
खीणासवानं विमलानं, सन्तचित्तान तादिनं॥ 


९. वीसभिकखुसहस्सानं, तदा आसि समागमो । 
अतिक्कन्तभवन्तानं, हिरिसीलेन तादिनं॥ 


१०. अहं तदा माणवको, जोतिपालोति विस्सुतो । 
अज्झायको मन्तधरो, तिण्णं वेदान पारगू॥ 

लक्खणे इतिहासे च, सधम्मे पारमिं गतो। 
भूमन्तलिक्खकुसलो, कतविज्जो अनावयो॥ 


कस्सपस्स भगवतो, घटिकारो नामुपट्ठाको । 
सगारवो सप्पतिस्सो, निब्बुतो ततिये फले॥ 


आदाय मं घटीकारो, उपगञ्छि कस्सपं जिनं । 
तस्स धम्मं सुणित्वान, पब्बजि तस्स सन्तिके॥ 


आरद्भवीरियो हुत्वा, वत्तावत्तेसु कोविदो । 
न क्वचि परिहायामि, पूरेसिं जिनसासनं॥ 


यावता बुद्धभणितं, नवङ्गं जिनसासनं । 
सब्बं परियापुणित्वान, सोभयि जिनसासनं॥ 


मम अच्छरियं दिस्वा, सोपि बुद्धो वियाकरि । 
“इमम्हि भद्दके क्पे, अयं बुद्धो भविस्सति॥ 


अहु कपिलव्हया रम्मा, निकखमित्वा तथागतो । 
पधानं पदहित्वान, कत्वा दुक्करकारिकं ॥ 


“अजपालरुक्खमूले, निसीदित्वा तथागतो । 
तत्थ पायासं पग्गस्ह, नेरञ्जरमुपेहिति॥ 


““नेरञ्जराय तीरम्हि, पायासं परिभुञ्जिय। 
पटियत्तवरमग्गेन, बोधिमूलमुपेहिति॥ 


“ततो पदक्खिणं कत्वा, बोधिमण्डं अनुत्तरो। 
अपराजितट्ठानम्हि [अपराजितनिसभट्टाने (क०)], बोधिपल्लङ्क्‌मृत्तमे । 
पल्लड्केन निसीदित्वा, बुज्झिस्सति महायसो॥ 


"इमस्स जनिका माता, माया नाम भविस्सति। 
पिता सुद्धोदनो नाम, अयं हेस्सति गोतमो॥ 


“अनासवा वीतरागा, सन्तचित्ता समाहिता । 
कोलितो उपतिस्सो च, अग्गा हेस्सन्ति सावका। 


आनन्दो नामुपट्ठाको, उपट्टिस्सतिमं जिनं॥ 

३४. 


३५. 


“खेमा उप्पलवण्णा च, अग्गा हेस्सन्ति साविका। 
अनासवा सन्तचित्ता, वीतरागा समाहिता। 
बोधि तस्स भगवतो, अस्सत्थोति पवुच्चति॥ 


“चित्तो हत्थाळवको च, अग्गा हेस्सन्तुपट्टका। 
नन्दमाता च उत्तरा, अग्गा हेस्सन्तुपड्टिका”॥ 


इदं सुत्वान वचनं, अस्समस्स महेसिनो। 
आमोदिता नरमरू, बुद्धबीजं किर अयं॥ 


उक्कुङ्ठिसद्दा पवत्तन्ति, अप्फोटेन्ति हसन्ति च। 
कतञ्जली नमस्सन्ति, दससहस्सी सदेवका॥ 


“यदिमस्स लोकनाथस्स, विरज्झिस्साम सासनं । 
अनागतम्हि अद्धाने, हेस्साम सम्मुखा इमं॥ 


“यथा मनुस्सा नदिं तरन्ता, पटितित्थं विरज्झिय। 
हट्टा तित्थे गहेत्वान, उत्तरन्ति महानदिं॥ 


“एवमेव मयं सब्बे, यदि मुञ्चामिमं जिनं । 
अनागतम्हि अद्धाने, हेस्साम सम्मुखा इमं ॥ 


तस्सापि वचनं सुत्वा, भिय्यो चित्तं पसादयि। 
उत्तरिं वतमधिट्टासि, दसपारमिपूरिया॥ 


एवमहं संसरित्वा, परिवज्जेन्तो अनाचरं । 
दुक्करञ्च कतं मय्हं, बोधियायेव कारणा॥ 


नगरं बाराणसी नाम, किको नामासि खत्तियो। 
वसते तत्थ नगरे, सम्बुद्धस्स महाकुलं॥ 


ब्राह्मणो ब्रह्मदत्तोव, आसि बुद्भस्स सो पिता। 
धनवती नाम जनिका, कस्सपस्स महेसिनो॥ 


दुवे बस्ससहस्सानि, अगारं अज्झ सो वसि। 
हंसो यसो सिरिनन्दो, तयो पासादमुत्तमा॥ 


तिसोळससहस्सानि, नारियो समलङ्कता। 

सुनन्दा नाम सा नारी, विजितसेनो नाम अत्रजो॥ 


३६. निमित्ते चतुरो दिस्वा, पासादेनाभिनिक्खमि । 
सत्ताहं पधानचारं, अचरी पुरिसुत्तमो॥ 


३७. ब्रह्मना याचितो सन्तो, कस्सपो लोकनायको । 
वत्ति चक्कं महावीरो, मिगदाये नरुत्तमो॥ 


३८. तिस्सो च भारद्वाजो च, अहेसुं अग्गसावका। 
सब्बमित्तो नामुपट्ठाको, कस्सपस्स महेसिनो॥ 


३९. अनुळा उरुवेळा च, अहेसुं अग्गसाविका । 
बोधि तस्स भगवतो, निग्रोधोति पबुच्चति॥ 


४०. सुमङ्गलो घटिकारो च, अहेसुं अग्गुपट्टका। 
विचितसेना भद्दा [भद्रा (क०)] च, अहेसुं अग्गुपट्टिका॥ 


४१. उच्चत्तनेन सो बुद्रो, वीसतिरतनुग्गतो। 
विज्जुलट्टीव आकासे, चन्दोब गहपूरितो॥ 


४२. वीसतिवस्ससहस्सानि, आयु तस्स महेसिनो। 
तावता तिट्ठमानो सो, तारेसि जनतं बहुं॥ 


४३. धम्मतळाकं मापयित्वा, सीलं दत्वा विलेपनं । 
धम्मदुस्सं निवासेत्वा, धम्ममालं विभज्जिय॥ 


४ ४. धम्मविमलमादासं, ठपयित्वा महाजने । 
केचि निब्बानं पत्थेन्ता, पस्सन्तु मे अलङ्करं॥ 


४५. सीलकञ्चुकं दत्वान, झानकवचवम्मितं । 
धम्मचम्मं पारुपित्वा, दत्वा सन्नाहमृत्तमं॥ 


४६. सतिफलकं दत्वान, तिखिणञाणकुन्तिमं । 
धम्मखग्गवरं दत्वा, सीलसंसग्गमहदनं॥ 


४७. तेविज्जाभूसनं दत्वान, आवेळं चतुरो फले। 
छळभिञ्ञाभरणं दत्वा, धम्मपुप्फपिळन्धनं॥ 

४८. सद्भम्मपण्डरच्छत्तं, दत्वा पापनिवारणं। 
मापयित्वाभयं पुप्फं, निब्बुतो सो ससावको॥ 


४९. एसो हि सम्मासम्बुदद्रो, अप्पमेय्यो दुरासदो । 
एसो हि धम्मरतनो, स्वाक्खातो एहिपस्सिको॥ 


५०. एसो हि सङ्घरतनो, सुप्पटिपन्नो अनुत्तरो। 
सब्बं तमन्तरहितं, ननु रित्ता सब्बसङ्घारा॥ 


५९. महाकस्सपो जिनो सत्था, सेतब्यारामम्हि निब्बुतो। 
तत्थेवस्स जिनथूपो, योजनुब्बेधमुग्गतोति॥ 


कस्सपस्स भगवतो बंसो चतुवीसतिमो। 
२७. गोतमबुद्धवंसो 


९. अहमेतरहि सम्बुद्धो [बुद्धो (सी०)], गोतमो सक्यवङ्टनो। 
पधानं पदहित्वान, पत्तो सम्बोधिमुत्तमं॥ 


२. ब्रह्मना याचितो सन्तो, धम्मचक्कं पवत्तयिं। 
अट्टारसन्नं कोटीनं, पठमाभिसमयो अहु॥ 


३. ततो परञ्च देसेन्ते, नरदेवसमागमे । 
गणनाय न वत्तब्बो, दुतियाभिसमयो अहु॥ 


४. इधेवाहं एतरहि, ओवदिं मम अत्रजं । 
गणनाय न वत्तब्बो, ततियाभिसमयो अहु॥ 


५. एकोसि सन्निपातो मे, सावकानं महेसिनं। 
अड्तेळससतानं, भिक्खूनासि समागमो॥ 


६. विरोचमानो विमलो, भिक्खुसङ्घस्स मज्झगो। 
ददामि पत्थितं सब्बं, मणीव सब्बकामदो॥ 


७. फलमाकङ्कमानानं, भवच्छन्दजहेसिनं । 
चतुसच्चं पकासेमि, अनुकम्पाय पाणिनं॥ 


८. दसवीससहस्सानं, धम्माभिसमयो अह। 

१०. 

१७. 


१८. 


१९. 


एकद्रिन्न अभिसमयो, गणनातो असङ्कियो॥ 


वित्थारिकं बाहुजज्जं, इद्धं फीतं सुफुल्लितं । 
इध मय्हं सक्यमुनिनो, सासनं सुविसोधितं॥ 


अनासवा वीतरागा, सन्तचित्ता समाहिता । 
भिक्खूनेकसता सब्बे, परिवारेन्ति मं सदा॥ 


इदानि ये एतरहि, जहन्ति मानुसं भवं । 
अप्पत्तमानसा सेखा, ते भिक्खू विञ्जुगरहिता॥ 


अरियञ्च संथोमयन्ता, सदा धम्मरता जना। 
बुज्झिस्सन्ति सतिमन्तो, संसारसरितं गता॥ 


नगरं कपिलवत्थु मे, राजा सुद्धोदनो पिता। 
मय्हं जनेत्तिका माता, मायादेवीति वुच्चति॥ 


एकूनतिसवस्सानि, अगारं अज्झहं वसिं। 
रम्मो सुरम्मो सुभको, तयो पासादमृत्तमा॥ 


चत्तारीससहस्सानि, नारियो समलङ्कता। 
भइकञ्चना नाम नारी, राहुलो नाम अत्रजो॥ 


निमित्ते चतुरो दिस्वा, अस्सयानेन निक्खमि । 
छब्बस्सं पधानचारं, अचरिं दुक्करं अहं॥ 


बाराणसियं इसिपतने, चक्कं पवत्तितं मया। 
अहं गोतमसम्बुद्धो, सरणं सब्बपाणिनं॥ 


कोलितो उपतिस्सो च, द्वे भिक्खू अग्गसावका। 
आनन्दो नामुपट्ठाको, सन्तिकावचरो मम। 


खेमा उप्पलवण्णा च, भिक्खुनी अग्गसाविका॥ 


चित्तो हत्थाळवको च, अग्गुपट्ठाकुपासका । 
नन्दमाता च उत्तरा, अग्गुपड्टिकुपासिका॥ 


. अहं अस्सत्थमूलम्हि, पत्तो सम्बोधिमुत्तमं । 

ब्यामप्पभा सदा म्ह, सोळसहत्थमुग्गता॥ 


२१. अप्पं वस्ससतं आयु, इदानेतरहि विज्जति। 
तावता तिट्ठमानोहं, तारेमि जनतं बहुं॥ 


२२. ठपयित्वान धम्मुक्कं, पच्छिमं जनबोधनं । 
अहम्पि नचिरस्सेव, सद्धिं सावकसङ्घतो । 
इधेव परिनिब्बिस्सं, अग्गी वाहारसङ्कया॥ 


२३. तानि च अतुलतेजानि, इमानि च दसबलानि [यसबलानि (अट्टुः)]। 
अयञ्च गुणधारणो देहो, दरत्तिसवरलक्खणविचित्तो॥ 


२४. दस दिसा पभासेत्वा, सतरंसीव छप्पभा। 
सब्बं तमन्तरहिस्सन्ति, ननु रित्ता सब्बसङ्घाराति॥ 


गोतमस्स भगवतो वंसो पञ्चवीसतिमो । 


२८. बुद्धपकिण्णककण्डं 


९. अपरिमेय्यितो कप्पे, चतुरो आसुँ विनायका । 
तण्हङ्करो मेधङ्करो, अथोपि सरणङ्करो। 
दीपङ्करो च सम्बुद्धो, एककण्पम्हि ते जिना॥ 


२. दीपङ्करस्स अपरेन, कोण्डञ्जो नाम नायको । 
एकोव एककणप्पम्हि, तारेसि जनतं बहुं॥ 


३. दीपङ्करस्स भगवतो, कोण्डञ्ञस्स च सत्थुनो। 
एतेसं अन्तरा कप्पा, गणनातो असङ्किया॥ 


४. कोण्डञ्ञस्स अपरेन, मङ्गलो नाम नायको। 
तेसम्पि अन्तरा कप्पा, गणनातो असङ्किया॥ 


५. मङ्गलो च सुमनो च, रेवतो सोभितो मुनि। 
तेपि बुद्धा एककप्पे, चक्खुमन्तो पभङ्करा॥ 


६. सोभितस्स अपरेन, अनोमदस्सी महायसो। 
तेसम्पि अन्तरा कप्पा, गणनातो असङ्किया॥ 

७. अनोमदस्सी पदुमो, नारदो चापि नायको । 
तेपि बुद्धा एककणप्पे, तमन्तकारका मुनी॥ 


८. नारदस्स अपरेन, पदुमुत्तरो नाम नायको। 
एककण्पम्हि उप्पन्नो, तारेसि जनतं बहुं॥ 


९. नारदस्स भगवतो, पदुमुत्तरस्स सत्थुनो । 
तेसम्पि अन्तरा कप्पा, गणनातो असङ्किया॥ 


१०. कप्पसतसहस्सम्हि, एको आसि महामुनि। 
पदुमुत्तरो लोकविदू, आहुतीनं पटिग्गहो॥ 


११. तिंसकप्पसहस्सम्हि, दुवे आसुं विनायका [आसिंसु नायका (स्या० क०)]। 
सुमेधो च सुजातो च, ओरतो पदुमुत्तरा॥ 


१२. अद्टारसे कप्पसते, तयो आसुँ विनायका [आसिंसु नायका (स्या० क०)]। 
पियदस्सी अत्थदस्सी, धम्मदस्सी च नायका॥ 


१३. ओरतो च सुजातस्स, सम्बुद्धा द्विपदुत्तमा । 
एककण्पम्हि ते बुद्धा, लोके अप्पटिपुग्गला॥ 


१४. चतुन्नवृतितो कप्पे, एको आसि महामुनि । 
सिद्धत्थो सो लोकविदू, सल्लकत्तो अनुत्तरो॥ 


१५. द्वेनवुते इतो कप्पे, दुवे आसुँ विनायका । 
तिस्सो फुस्सो च सम्बुद्धा, असमा अप्पटिपुग्गला॥ 


१६. एकनवुतितो कप्पे, विपस्सी नाम नायको। 
सोपि बुद्धो कारुणिको, सत्ते मोचेसि बन्धना॥ 


१७. एकतिंसे इतो कण्पे, दुवे आसुँ विनायका। 
सिखी च वेस्सभू चेव, असमा अप्पटिपुग्गला॥ 


१८. इमम्हि भके कप्पे, तयो आसुँ विनायका। 
ककुसन्धो कोणागमनो, कस्सपो चापि नायको॥ 


१९. अहमेतरहि सम्बुद्धो, मेत्तेय्यो चापि हेस्सति। 
एतेपिमे पञ्च बुद्धा, धीरा लोकानुकम्पका॥ 

२०. एतेसं धम्मराजूनं, अञ्ञेसंनेककोटिनं । 
आचिक्खित्वान तं मग्गं, निब्बुता ते ससावकाति॥ 


बुद्धपकिण्णककण्डं निट्टितं | 
२९. धातुभाजनीयकथा 


९. महागोतमो जिनवरो, कुसिनारम्हि निब्बृतो। 
धातुवित्थारिकं आसि, तेसु तेसु पदेसतो॥ 


२. एको अजातसत्तुस्स, एको वेसालिया पुरे । 
एको कपिलवत्थुस्मिं, एको च अल्लकप्पके॥ 


३. एको च रामगामम्हि, एको च वेठदीपके। 
एको पावेस्यके मल्ले, एको च कोसिनारके॥ 


४. कुम्भस्स थूपं कारेसि, ब्राह्मणो दोणसव्हयो। 
अङ्गारथुपं कारेसुं, मोरिया तुडुमानसा॥ 


५. अद सारीरिका थूपा, नवमो कुम्भचेतियो। 
अङ्गारथूपो दसमो, तदायेव पतिट्टितो॥ 


६. उण्हीसं चतस्सो दाठा, अक्खका द्वे च धातुयो। 
असम्मिन्ना इमा सत्त, सेसा भिन्नाव धातुयो॥ 


७. महन्ता मुग्गमत्ता च [मुग्गमासाव (क०)], मञ्झिमा भिन्नतण्डुला । 
खुद्दका सासपमत्ता च, नानावण्णा च धातुयो॥ 


८. महन्ता सुवण्णवण्णा च, मुत्तवण्णा च मज्झिमा। 
खुद्दका मकुलवण्णा च, सोळसदोणमत्तिका॥ 


९. महन्ता पञ्च नाळियो, नाळियो पञ्च मज्झिमा। 
खुद्दका छ नाळी चेव, एता सब्बापि धातुयो॥ 


९०. उण्हीसं सीहळे दीपे, ब्रह्मलोके च वामकं । 
सीहळे दक्खिणक्खञ्च, सब्बापेता पतिद्टिता॥ 


११. एका दाठा तिदसपुरे, एका नागपुरे अहु। 

एका गन्धारविसये, एका कलिङ्गराजिनो॥ 


१२. चत्तालीससमा दन्ता, केसा लोमा च सब्बसो। 
देवा हरिंसु एकेकं, चक्कवाळपरम्परा॥ 


१३. वजिरायं भगवतो, पत्तो दण्डञ्च चीवरं । 
निवासनं कुलघरे, पच्चत्थरणं कपिलव्हये [सिलव्हये (स्या०)]॥ 


९४. पाटलिपुत्तपुरम्हि, करणं कायबन्धनं । 
चम्पायृदकसाटियं, उण्णलोमञ्च कोसले॥ 


१५. कासावं ब्रह्मलोके च, वेठनं तिदसे पुरे । 
निसीदनं अवन्तीसु, रडे [देवरडे (स्या०)] अत्थरणं तदा॥ 


९६. अरणी च मिथिलायं, विदेहे परिसावनं । 
वासि सूचिघरञ्चापि, इन्दपत्थपुरे तदा॥ 


९७. परिक्खारा अवसेसा, जनपदे अपरन्तके। 
परिभुत्तानि मुनिना, अकंसु मनुजा तदा॥ 


९८. धातुवित्थारिकं आसि, गोतमस्स महेसिनो। 
पाणीनं अनुकम्पाय, अहु पोराणिकं तदाति॥ 


धातुभाजनीयकथा निट्टिता। 


बुद्धवंसोनिड्टितो। 


www.tipitaka.org Vipassana Research Institute 


